**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏ**



**ԸՆԹԱՑԻԿ ԵԶՐԱԿԱՑՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆՈՒՄ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՏԱՐԵԿԱՆ ԿԱՏԱՐՄԱՆ ՀԱՇՎԵՔՆՆՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

2021

**ԲՈՎԱՆԴԱԿՈՒԹՅՈՒՆ**

[1. ՆԵՐԱԾԱԿԱՆ ՄԱՍ 2](#_Toc70586802)

[2. ՀԱՊԱՎՈՒՄՆԵՐԻ ՑԱՆԿ 4](#_Toc70586803)

[3. ԱՄՓՈՓԱԳԻՐ 5](#_Toc70586804)

[4. ՀԱՇՎԵՔՆՆՈՒԹՅԱՆ ՕԲՅԵԿՏԻ ՖԻՆԱՆՍԱԿԱՆ ՑՈՒՑԱՆԻՇՆԵՐ 9](#_Toc70586805)

[5. ՀԱՇՎԵՔՆՆՈՒԹՅԱՆ ՀԻՄՆԱԿԱՆ ԱՐԴՅՈՒՆՔՆԵՐ 11](#_Toc70586806)

[6. ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ՎԵՐԱԲԵՐՅԱԼ ԳՐԱՌՈՒՄՆԵՐ 12](#_Toc70586807)

[7. ԽԵՂԱԹՅՈՒՐՈՒՄՆԵՐԻ ՎԵՐԱԲԵՐՅԱԼ ԳՐԱՌՈՒՄՆԵՐ 29](#_Toc70586808)

[8. ՀԱՇՎԵՔՆՆՈՒԹՅԱՄԲ ԱՐՁԱՆԱԳՐՎԱԾ ԱՅԼ ՓԱՍՏԵՐ 31](#_Toc70586809)

[9. ՀԵՏՀՍԿՈՂԱԿԱՆ ԳՈՐԾԸՆԹԱՑ 33](#_Toc70586810)

[10. ԱՌԱՋԱՐԿՈՒԹՅՈՒՆՆԵՐ 34](#_Toc70586811)

[11. ՀԱՎԵԼՎԱԾՆԵՐ 35](#_Toc70586812)

# 1. ՆԵՐԱԾԱԿԱՆ ՄԱՍ

|  |  |
| --- | --- |
| **Հաշվեքննության հիմքը** | ՀՀ հաշվեքննիչ պալատի 2021 թվականի փետրվարի 20-ի թիվ 26-Ա որոշում։ |
| **Հաշվեքննության օբյեկտը** | ՀՀ տարածքային կառավարման և ենթակառուցվածքների նախարարություն: |
| **Հաշվեքննության առարկան** | 2020 թվականի պետական բյուջեի մուտքերի ձևավորման և ելքերի իրականացման կանոնակարգված գործու­նեություն: |
| **Հաշվեքննության առարկայի չափանիշները** | «Բյուջետային համակարգի մասին» ՀՀ օրենք, «ՀՀ 2020 թվականի պետական բյուջեի մասին» ՀՀ օրենք, «Գնումների մասին» ՀՀ օրենք, «Ավտոմոբիլային ճանապարհների մասին» ՀՀ օրենք, ՀՀ կառավարության 2014 թվականի փետրվարի 13-ի «ՀՀ ընդհանուր օգտագործման պետական ավտոմոբիլային ճանապարհների անվանացանկը հաստատելու, ընդհանուր օգտագործման պետական ավտոմոբիլային ճանապարհների պետական կառավարման մարմին սահմանելու, ՀՀ կառավարության 2008թ հունվարի 10-ի թիվ 112 որոշումն ուժը կորցրած ճանաչելու մասին» թիվ 265-Ն որոշում, ՀՀ կառավարության 2010 թվականի հոկտեմբերի 04-ի «ՀՀ ընդհանուր օգտագործման ավտոմոբիլային ճանապարհների ընթացիկ ամառային և ընթացիկ ձմեռային պահպանման մակարդակների գնահատման և կատարված աշխատանքների ընդունման կարգը հաստատելու և ՀՀ կառավարության **2004 թ դեկտեմբերի 9-Ի N 1942-Ն որոշումն ուժը կորցրած ճանաչելու մասին» թիվ** 1419-Ն որոշում, ՀՀ կառավարության 2019 թվականի դեկտեմբերի 26-ի «ՀՀ 2020թ պետական բյուջեի կատարումն ապահովող միջոցառումների մասին» թիվ 1919-Ն որոշում, ՀՀ կառավարության 10.01.2008թ-ի «Ճանապարհային գծանշմանը ներկայացվող պահանջները հաստատելու մասին թիվ 113-Ն որոշմամբ Ավտոմոբիլային ճանապարհների Հայաստանի Հանրապետության շինարարական նորմեր ՀՀՇՆ IV-11.05.02-99, «Միջպետական և հանրապետական նշանակության ավտոճանապարհների ձմեռային պահպանում, ընթացիկ պահպանում և շահագործում» ծրագրի շրջանակում կնքված պայմանագրեր և այլն։ |
| **Հաշվեքննությունն ընդգրկող ժամանակաշրջանը** | 2020 թվականի հունվարի 1–ից մինչև 2020 թվականի դեկտեմբերի 31–ը: |
| **Հաշվեքննության կատարման ժամկետը** | 2021 թվականի փետրվարի 16–ից մինչև 2021 թվականի ապրիլի 30-ը: |
| **Հաշվեքննության մեթոդաբանությունը** | Հաշվեքննությունն իրականացվել է «Հաշվեքննիչ պալատի մա­սին» ՀՀ օրենքի և Հաշվեքննիչ պալատի Պետական բյուջեի երեք, վեց, ինն ամիսների և տարեկան կատարման հաշվեքննության ուղեցույցի համաձայն:  Իրականացվել է ֆինանսական և համապատասխանութ­յան հաշվեքննություն, որի ընթացքում կիրառվել են հարցում, արտաքին հաստատում, վերլուծական ընթացա­կարգ, վերահաշվարկ, վերակատարում ընթացակարգերը։ |
| **Հաշվեքննությունն իրականացրած կառուցվածքային ստորաբաժանում** | Հաշվեքննությունն իրականացվել է ՀՀ հաշվեքննիչ պալատի հինգերորդ վարչության կողմից, որի աշխատանքները համակարգում է ՀՀ հաշվեքննիչ պալատի անդամ Դ. Չիբուխչյանը : |

# 

# 2. ՀԱՊԱՎՈՒՄՆԵՐԻ ՑԱՆԿ

|  |  |
| --- | --- |
| **ՊԸՊ** | Պայմանագրի ընդհանուր պայման |
| **ՀՏԶՀ**  **ԱԶԲ**  **ՊՀՊ**  **ՎԶԵԲ** | Հայաստանի տարածքային զարգացման հիմնադրամ  Ասիական զարգացման բանկ  Պայմանագրի հատուկ պայման  Վերակառուցման և զարգացման եվրոպական բանկ |
| **ՀՀ** | Հայաստանի Հանրապետություն |
| **հազ.** | Հազար |
| **Կարգ** | 04.10.2010թ թիվ 1419-Ն որոշմամբ հաստատված «ՀՀ ընդհանուր օգտագործման ավտոմոբիլային ճանապարհների ընթացիկ ամառային և ընթացիկ ձմեռային պահպանման մակարդակների գնահատման և կատարված աշխատանքների ընդունման կարգ» |
| **ՍՊԸ** | Սահմանափակ պատասխանատվության ընկերություն |
| **ՓԲԸ** | Փակ բաժնետիրական ընկերություն |
| **Կմ** | Կիլոմետր |
| **Մ** | Միջպետական |
| **Հ** | Հանրապետական |
| **ՓՀ1** | Փոփոխության հրահանգ 1 |

# 3. ԱՄՓՈՓԱԳԻՐ

«Հաշվեքննիչ պալատի մասին» ՀՀ օրենքի 35-րդ հոդվածի 3-րդ մասի համաձայն հաշվեքննության առաջադրանքի շրջանակներում կազմված թվով 6 արձանագրությունները 20.04.2021 թվականին ներկայացվել են հաշվեքննության օբյեկտի ղեկավարին ստորագրելու կամ գրավոր առարկություններ և բացատրություններ ներկայացնելու համար, սակայն օրենքով սահմանված 10 օրյա ժամկետի փոխարեն հաշվեքննության ղեկավարի կողմից արձանագրությունների վերաբերյալ 06.05.2021 թվականին ներկայացվել է տեղեկատվություն, իսկ դպրոցների սեյսմիկ անվտանգության մակարդակի բարձրացման ծրագրով ներկայացվել են մեկնաբանություններ որոնցից մի քանիսն, ըստ էության, առարկություններ և բացատրություններ են, որոնց վերաբերյալ հաշվեքննողների մեկնաբանությունները շարադրված են համապատասխան անհամապատասխանություններում։

**(1049-11001)** «**Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ**»

**1.** ՀՀ կառավարության 13.02.2014թ.-ին թիվ 265-Ն որոշմամբ հաստատված Հայաստանի Հանրապետության ընդհանուր օգտագործման պետական ավտոմոբիլային ճանապարհների ցանկում որոշ ճանապարհների ըստ նշանակության դասակարգումը չի համապատասխանում «Ավտոմոբիլային ճանապարհների մասին» ՀՀ օրենքի 3-րդ հոդվածի 6-րդ, 7-րդ, 8-րդ և 9-րդ մասերով սահմանված պահանջներին։

Արդյունքում, որպես միջպետական նշանակության ավտոճանապարհներ դասակարգված ավտոճանապարհներից 387 կմ ավտոճանապարհները, որոնց պահպանության համար հաշվարկվել է 385,478.30 հազ. դրամի կատարողական, հանդիսանում են հանրապետական նշանակության ճանապարհներ և դրանց պահպանման աշխատանքների համար կատարողականներով հաշվարկված գները գերազանցում են որպես հանրապետական նշանակության նույն վիճակի և պահպանման մակարդակի ավտոճանապարհների համար կապալառու ընկերությունների առաջարկած պայմանագրային գները 93,859.00 հազ. դրամով։ 167.8 կմ ավտոճանապարհներ, որոնց պահպանման համար հաշվարկվել 216,728.00 հազ. դրամի կատարողական, հանդիսանում են *տեղական նշանակության* ճանապարհներ, որոնց կատարողականներով հաշվարկված գները գերազանցում են որպես տեղական նշանակության նույն վիճակի և պահպանման մակարդակի ավտոճանապարհների համար նույն կապալառու ընկերությունների առաջարկած պայմանագրային գները 82,938.20 հազ. դրամով։ 30.5 կմ երկարությամբ ճանապարհներ, որոնց պահպանման հաշվարկվել է 17,337.20 հազ. դրամ*ի* կատարողական, հանդիսանում են դաշտամիջյան ճանապարհներ, որոնց պահպանման աշխատանքներ ՀՀ օրենսդրությամբ չի նախատեսվում և չի իրականացվում։

Որպես Հանրապետական նշանակության ավտոճանապարհներ դասակարգված ավտոճանապարհներից 569.3 կմ ճանապարհները, որոնց պահպանման համար հաշվարկվել է 692,041.00 հազ. դրամի կատարողական, հանդիսանում են մարզային նշանակության ավտոճանապարհներ։ 58.7 կմ-ն հանդիսանում են դաշտամիջյան ճանապարհներ, որոնց պահպանության համար կատարողականներով հաշվարկվել և վճարվել է 44,476.80 հազ. դրամ, այնինչ ՀՀ օրենսդրությամբ այդ ճանապարհների պահպանություն չի նախատեսվում։ 7.6 կմ-ն Հրազդան քաղաքի փողոց է, որի պահպանության համար կատարողականներով հաշվարկվել և վճարվել է 9,807.70 հազ. դրամ։

**2.** ՀՀ կառավարության 04.10.2010 թվականի թիվ 1419-Ն որոշմամբ հաստատվածկարգի 19-րդ կետի համաձայն՝ ընթացիկ ամառային պահպանման մակարդակի գնահատման ենթակա չեն այն ճանապարհահատվածները՝ որոնք գնահատման ժամանակ ենթարկվում են հիմնական նորոգման, միջին նորոգման կամ վերակառուցման)։ Հիմնանորոգման (միջին նորոգման, վերակառուցման) աշխատանքները իրականացնելու ժամանակահատվածում ՀՀ տարածքային կառավարման և ենթակառուցվածքների նախարարության կողմից իրականացվել է այդ ճանապարհահատվածների պահպանության գումարների նվազեցումներ, սակայն 2 դեպքով նվազեցումները կատարվել են 4,072.10 հազ. դրամով պակաս։

**3.** ՀՀ կառավարության 13.02.2014թ.-ին թիվ 265-Ն որոշման 4-րդ կետի 2)-րդ ենթակետով սահմանվել է, որ Կապան, Իջևան և Արմավիր քաղաքների տարածքներում գտնվող` Հայաստանի Հանրապետության ընդհանուր օգտագործման միջպետական և հանրապետական նշանակության ավտոմոբիլային ճանապարհների մաս հանդիսացող հատվածների միայն երթևեկելի մասի ծածկի ընթացիկ նորոգման և ձմեռային պահպանության աշխատանքներն են իրականացվում Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության կողմից։ Կարգի համաձայն ճանապարհների ընթացիկ նորոգման և ձմեռային պահպանության աշխատանքները, բացի երթևեկելի մասը, ներառում են նաև հողային պաստառը և օտարման շերտը, արհեստական կառուցվածքները և կահավորանքը, հետևաբար նշված ճանապարհահատվածների պահպանության աշխատանքների համար կազմված կատարողականներից պետք է նվազեցվեին երթևեկելի մասից բացի մնացած մասերի, էլեմենտների և կառուցվածքների պահպանության գումարները նույն Կարգի աղյուսակ 4-ում սահմանված տոկոսային հարաբերակցությամբ ինչը չի կատարվել և ինչի արդյունքում չի նվազեցվել 12,812.30 հազ. դրամ: Ընդ որում` այդ էլեմենտները և կառուցվածքները փաստացի պահպանության են ենթարկվել համապատասխան համայնքների կողմից։

**(1049-21004) Ասիական զարգացման բանկի աջակցությամբ իրականացվող «Մ6 Վանաձոր-Ալավերդի-Վրաստանի սահման միջպետական նշանակության ճանապարհի կառուցում և հիմնանորոգում» ծրագիր**

**4.** «Սուարդի» ԲԸ հայաստանյան մասնաճյուղի հետ կնքված թիվ CW-ICB-M6/2016-3 պայմանագրում կատարված փոփոխության հրահանգիՓՀ1-ով որպես լրացուցիչ կատարման ենթակա աշխատանքներ են նախատեսել և պայմանագրում ներառել են 117696քմ ***5սմ հաստությամբ*** խոշորահատիկ ասֆալտբետոնե շերտի կառուցման 893,189.25 հազ. դրամ արժեքով աշխատանքներ, այնինչ համաձայն ՀՀՇՆ IV-11.05.02-99-ի 8.14 կետի և աղյուսակ 31-ի պահանջների, ճանապարհային պատվածքի կոնստրուկտիվ շերտի՝ խոշորահատիկ ասֆալտբետոնե շերտի բարձրությունը պետք է նշանակել հաշվարկով, ***բայց ոչ պակաս 6սմ-ից***։

**5.** Համաձայն ներկայացրած միջանկյալ վճարման վկայագրերի «Ա.Ա.Բ. ՊՐՈԵԿՏ» ՍՊԸ և «Բլաք ՍԻ Գրուփ» ՀՁ-ի (պայմանագրի CW-ICB-M6/2016-2) և «Սուարդի» ԲԸ հայաստանյան մասնաճյուղի (պայմանագիր CW-ICB-M6/2016-3) հետ կնքված պայմանագրերի շրջանակներում 2020թ-ի ինն ամիսների ընթացքում ընդունվել են սկզբնական նախագծով նախատեսված համապատասխանաբար 175,364.44 հազ. դրամի և 100,007.00 հազ. դրամի 5սմ հաստությամբ խոշորահատիկ ասֆալտբետոնե շերտի կառուցման աշխատանքներ, այնինչ ինչպես արդեն նշել ենք վերևում, համաձայն Հայաստանի Հանրապետության Շինարարական Նորմեր (ՀՀՇՆ) IV-11.05.02-99-ի 8.14 կետի և աղյուսակ 31-ի պահանջների ճանապարհային պատվածքի կոնստրուկտիվ շերտի՝ խոշորահատիկ ասֆալտբետոնե շերտի բարձրությունը պետք է նշանակել հաշվարկով, ***բայց ոչ պակաս 6սմ-ից:***

**(1189-12001) «Դպրոցների սեյսմիկ անվտանգության մակարդակի բարձրացման ծրագիր»**

**6.** Համաձայն ՊԸՊ 36.1 կետի, աշխատանքների ավարտի նախատեսված ժամկետը պետք է երկարացվի, եթե կատարվել է պայմանագրով նախատեսված աշխատանքների այնպիսի փոփոխություն, որը հնարավորություն չի տալիս աշխատանքներն ավարտել նախատեսված օրը, առանց հավելյալ ծախսերի:

ՊՀՊ 1.1(w) կետով սահմանված է աշխատանքների ավարտի ժամկետը, որը երկարացվել է, Հիմնադրամի և համապատասխան կապալառու ընկերությունների միջև կնքված պայմանագրի փոփոխության համաձայնագրերով:

Թվով 3 պայմանագրերով, աշխատանքների ավարտի ժամկետը երկարացվել է այնպիսի հիմնավորումներով, որոնք, ըստ էության, չեն կարող հանդիսանալ ժամկետի երկարացման հիմք: Մասնավորապես, որպես հիմնավորում է ներկայացվել 2020թ հունվար և փետրվար ամիսների օդի ցածր ջերմաստիճանը կամ նշվել է, որ եղանակային պայմաններից ելնելով հնարավոր չէ իրականացնել ասֆալտբետոնե աշխատանքները, արտասահմանից պատվիրված դռները մնացել են Լարսի լեռնանցքում կամ դեռ մնացել են չկատարված աշխատանքներ: Ավարտի նախատեսված ամսաթվից ուշացնելու համար, համաձայն ՊԸՊ և ՊՀՊ 56.1 կետ, կապալառուն պատվիրատուին պետք է վճարի վնասների փոխհատուցում, ըստ պայմանագրերի համապատասխանաբար 26,541.60 հազ. դրամ, 14,586.41 հազ. դրամ և 105,900.18 հազ. դրամ։

**7.** Համաձայն ՊԸՊ-ի և ՊՀՊ-ի 58.1 կետի պատվիրատուն պետք է կապալառուին վճարի կանխավճարը, որը պետք է լինի պայմանագրի գումարի 20 տոկոսի չափով:

Թվով 2 պայմանագրերով Հիմնադրամը, բանկային երաշխիքի դիմաց, կապալառուին վճարել է 25 տոկոս կանխավճար կամ պայմանագրով նախատեսվածից ավել համապատասխանաբար 49,312.07 հազ. դրամով և 44,306.20 հազ. դրամով:

# 4. ՀԱՇՎԵՔՆՆՈՒԹՅԱՆ ՕԲՅԵԿՏԻ ՖԻՆԱՆՍԱԿԱՆ ՑՈՒՑԱՆԻՇՆԵՐ

Աղյուսակ 1

հազ. դրամ

|  | **Միջոցառում** | **Հոդված** | **Հոդվածի անվանում** | **Տարեկան պլան** | **Տարեկան ճշտված պլան** | **Փաստ** | **Փաստացի ծախս** |
| --- | --- | --- | --- | --- | --- | --- | --- |
| 1 | Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ | 425100 | Շենքերի և կառույցների ընթացիկ նորոգում և պահպանում | 10,377,048.20 | 10,572,749.30 | 10,207,649.20 | 10,207,649.20 |
| 2 | Ասիական զարգացման բանկի աջակցությամբ իրականացվող Մ6 Վանաձոր-Ալավերդի-Վրաստանի սահման միջպետական նշանակության ճանապարհի ծրագրի կառուցում և հիմնանորոգում | 511300 | Շենքերի և շինությունների կապիտալ վերանորոգում | 14,401,219.00 | 5,203,109.30 | 13,159,570.46 | 3,859,177.34 |
| 3 | Տարրական ընդհանուր հանրակրթություն | 451100 | Սուբսիդիաներ ոչ ֆինանսական պետական կազմակերպություններին | 7,263,186.20 | 7,264,867.78 | 7,209,869.98 | 7,209,869.98 |
| 4 | Հիմնական ընդհանուր հանրակրթություն | 451100 | Սուբսիդիաներ ոչ ֆինանսական պետական կազմակերպություններին | 10,260,725.60 | 10,260,725.60 | 10,173,246.50 | 10,177,596.4 |
| 5 | Երևան քաղաքի փողոցների արտաքին լուսավորության ծառայություններ | 463200 | Ընթացիկ սուբվենցիաներ համայնքներին | 2,229,951.60 | 2,124,862.30 | 2,124,862.30 | 2,124,862.30 |
| 6 | Երևանի մետրոպոլիտենով ուղևորափոխադրման ծառայությունների գծով պետության կողմից համայնքի ղեկավարին պատվիրակված լիազորությունների իրականացում | 451100 | Սուբսիդիաներ ոչ ֆինանսական պետական կազմակերպություններին | 2,801,071.00 | 2,801,071.00 | 2,799,810.65 | 2,799,810.65 |
| 7 | Վերակառուցման և զարգացման եվրոպական բանկի աջակցությամբ իրականացվող Գյումրու քաղաքային ճանապարհների ծրագիր | 511300 | Շենքերի և շինությունների կապիտալ վերանորոգում | 6,953,481.60 | 4,653,849.90 | 1,569,555.85 | 1,569,555.85 |
| 8 | Վերակառուցման և զարգացման եվրոպական բանկի աջակցությամբ իրականացվող Գյումրու քաղաքային ճանապարհների դրամաշնորհային ծրագիր (Տրանշ Ա, Բ) | 511200 | Շենքերի և շինությունների շինարարություն | 2,263,116.60 | 1,430,039.9 | 622,560.83 | 622,560.83 |
| 9 | Ասիական զարգացման բանկի աջակցությամբ իրականացվող քաղաքային ենթակառուցվածքների և քաղաքի կայուն զարգացման ներդրումային երկրորդ ծրագրի շրջանակներում ճանապարհային շինարարություն | 511200 | Շենքերի և շինությունների շինարարություն | 9,233,794.80 | 4,958,296.30 | 3,696,201.16 | 5,675,713.71 |
| 10 | Ասիական զարգացման բանկի աջակցությամբ իրականացվող դպրոցների սեյսմիկ պաշտպանության ծրագրի շրջանակներում ՀՀ դպրոցների սեյսմիկ անվտանգության բարելավմանն ուղղված միջոցառումներ | 511200 | Շենքերի և շինությունների շինարարություն | 10,662,757.20 | 5,436,356.70 | 4,876,210.62 | 4,876,210.62 |
|  | Ընդամենը |  |  | 76,466,351.80 | 54,705,928.08 | 46,439,537.55 | 49,123,006.88 |

# 5. ՀԱՇՎԵՔՆՆՈՒԹՅԱՆ ՀԻՄՆԱԿԱՆ ԱՐԴՅՈՒՆՔՆԵՐ

* + - * Հաշվեքննության ընթացքում ձեռք ենք բերվել բավարար տեղեկատվություն հաշվեքննության իրականացման համար (չեն տրամադրել «Պարբերական պահպանում (միջին նորոգում)» ենթածրագրի շրջանակներում պահանջած տեղեկատվությունը և (1049-21004) Ասիական զարգացման բանկի աջակցությամբ իրականացվող «Մ6 Վանաձոր-Ալավերդի-Վրաստանի սահման միջպետական նշանակության ճանապարհի կառուցում և հիմնանորոգում» ծրագրի 4-րդ եռամսյակին առնչվող տեղեկատվությունը)։
      * Հաշվեքննության ընթացքում Էական խեղաթյուրումներ չի հայտնաբերվել:
      * Հայտնաբերված խեղաթյուրումները համատարած չեն։
      * Հաշվեքննության առարկային վերաբերվող հաշվետվությունները էականորեն խեղաթյուրված չեն:

# 6. ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ՎԵՐԱԲԵՐՅԱԼ ԳՐԱՌՈՒՄՆԵՐ

**6.1 (1049-11001) Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ**

**6.1.1 Առկա է անհամապատասխանություն «Ավտոմոբիլային ճանապարհների մասին» ՀՀ օրենքի 3-րդ հոդվածի 6-րդ, 8-րդ և 9-րդ մասերի պահանջների հետ**

Համաձայն «Ավտոմոբիլային ճանապարհների մասին» ՀՀ օրենքի 3-րդ հոդվածի 6-րդ, 8-րդ և 9-րդ մասերի, համապատասխանաբար.

* միջպետական նշանակության ավտոմոբիլային ճանապարհները նրանք են, որոնք կապում են ՀՀ ճանապարհային ցանցը այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցություն,
* ինչպես նաև խոշոր բնակավայրերի, օդանավակայանների, պատմական հուշարձանների, լեռնանցքների մոտեցումներն ու շրջանցները և տրանսպորտային հանգույցները, որոնք չունեն առանձին պայմանանիշ։
* Մարզային (տեղական) նշանակության ավտոմոբիլային ճանապարհները նրանք են, որոնք կապում են հանրապետության գյուղական բնակավայրերը միմյանց, այլ քաղաքների, հանրապետական և միջպետական նշանակության ճանապարհների հետ։

ՀՀ կառավարության 13.02.2014թ թիվ 265-Ն որոշմամբ հաստատված ՀՀ ընդհանուր օգտագործման պետական ավտոմոբիլային ճանապարհների ցանկով որպես միջպետական նշանակության ավտոճանապարհներ դասակարգված ավտոճանապարհներից

* 387 կմ ավտոճանապարհները հանդիսանում են հանրապետական նշանակության ճանապարհներ (կապում են ՀՀ ճանապարհային ցանցը այլ պետությունների ավտոմոբիլային ճանապարհների ցանցին, սակայն չեն ապահովում միջազգային տրանսպորտային հաղորդակցություն, հանրապետության քաղաքները մայրաքաղաքին, միմյանց և միջպետական նշանակության ավտոմոբիլային ճանապարհներին)։ Նշված ավտոճանապարհներից ամառային պահպանությունում ներառվել են 289.94կմ, իսկ ձմեռային պահպանությունում ներառվել են 319.1կմ ավտոճանապարհներ, որոնց պահպանության համար հաշվարկվել են 385,478.30 հազ. դրամի կատարողականներ։ Որպես միջպետական նշանակության նշված ավտոճանապարհների պահպանման աշխատանքների համար կատարողականներով հաշվարկված գները գերազանցում են որպես հանրապետական նշանակության նույն վիճակի և պահպանման մակարդակի ավտոճանապարհների համար կապալառու ընկերությունների առաջարկած պայմանագրային գները 93,859.00 հազ. դրամով(տես հավելվածներ 1, 2 և 2ա)։
* 167,8 կմ ավտոճանապարհներ հանդիսանում են *տեղական նշանակության* ճանապարհներ (կապում են հանրապետության գյուղական բնակավայրերը միմյանց, այլ քաղաքների, հանրապետական և միջպետական նշանակության ճանապարհներին)։ Համաձայն ՀՀ կառավարության 13.02.2014 թ-ին թիվ 265-Ն 3-րդ կետի 2-րդ ենթակետի ա) պարբերության մարզային նշանակության ավտոճանապարհների պետական ճանապարհային մարմինը տնօրինման մասով ոչ թե ՀՀ տարածքային կառավարման և ենթակառուցվածքների նախարարությունն է այլ ՀՀ մարզպետներն են։ Նշված ավտոճանապարհներից որպես միջպետական նշանակության ճանապարհներ ձմեռային պահպանությունում ներառվել են 130.5 կմ երկարությամբ, իսկ ամառայինում 119.5կմ երկարությամբ ճանապարհներ, որոնց պահպանության համար հաշվարկվել և վճարվել **է 216,728.00** հազ. դրամի կատարողական։ Ընդ որում` նշված 167,8 ավտոճանապարհների պահպանման աշխատանքների համար կատարողականներով հաշվարկված գները գերազանցում են որպես տեղական նշանակության նույն վիճակի և պահպանման մակարդակի ավտոճանապարհների համար նույն կապալառու ընկերությունների առաջարկած պայմանագրային գները ***82,938.20 հազ. դրամով*** (տես հավելված 3 և 3ա)։
* 30,5 կմ երկարությամբ ճանապարհներ, հանդիսանում են դաշտամիջյան ճանապարհներ, որոնց պահպանման աշխատանքները ՀՀ օրենսդրությամբ չի նախատեսվում և չի իրականացվում: Նշված ավտոճանապարհներից 6.3 կմ-ն ներառել են ընթացիկ ամառային և 21.3 կմ-ն ընթացիկ ձմեռային պահպանման աշխատանքներում և հաշվարկել են 17,337.20 հազ.դրամի կատարողականներ (հավելված 4)։

**6.1.2 Առկա է անհամապատասխանություն «Ավտոմոբիլային ճանապարհների մասին» ՀՀ օրենքի 3-րդ հոդվածի 7-րդ, 8-րդ և 9-րդ մասերի պահանջների հետ**

Համաձայն «Ավտոմոբիլային ճանապարհների մասին» ՀՀ օրենքի 3-րդ հոդվածի 7-րդ, 8-րդ և 9-րդ մասերի

* Հանրապետական նշանակության ավտոմոբիլային ճանապարհները նրանք են, որոնք կապում են հանրապետության քաղաքները մայրաքաղաքին և միմյանց, մշակույթային, հոգևոր կենտրոնների և միջպետական նշանակության ավտոմոբիլային ճանապարհների հետ,
* խոշոր բնակավայրերի, օդանավակայանների, պատմական հուշարձանների, լեռնանցքների մոտեցումներն ու շրջանցները, ինչպես նաև տրանսպորտային հանգույցները, որոնք չունեն առանձին պայմանանիշ։
* Մարզային (տեղական) նշանակության ավտոմոբիլային ճանապարհները նրանք են, որոնք կապում են հանրապետության գյուղական բնակավայրերը միմյանց, այլ քաղաքների, հանրապետական և միջպետական նշանակության ճանապարհների հետ։

ՀՀ կառավարության 13.02.2014 թ-ին թիվ 265-Ն որոշմամբ հաստատված ՀՀ ընդհանուր օգտագործման պետական ավտոմոբիլային ճանապարհների ցանկով որպես Հանրապետական նշանակության ավտոճանապարհներ դասակարգված ավտոճանապարհներից

* 569,3 կմ ճանապարհները հանդիսանում են մարզային նշանակության ավտոճանապարհներ։ Նշվածներից ձմեռային պահպանություն են իրականացվել 492,1 կմ, իսկ ընթացիկ ամառային պահպանություն են իրականացվել 440,6 կմ երկարությամբ ճանապարհահատվածների վրա, որոնց պահպանության համար 2020թ.-ի կատարողականներով հաշվարկվել է692,041.00 հազ. դրամ(հավելված 5 և 5ա)։
* 58,7 կմ-ն դաշտամիջյան ճանապարհներ են, որոնց պահպանման աշխատանքները ՀՀ օրենսդրությամբ չի նախատեսվում և չի իրականացվում։ Այս ճանապարհներից ձմեռային պահպանման է հանձնվել 37,1 կմ, իսկ ամառային պահպանման՝28,7 կմերկարությամբ ճանապարհահատվածներ: Ճանապարհահատվածների 2020թ.-ի պահպանության համար կատարողականներով հաշվարկվել է44,476.80 հազ. դրամ (հավելված 6 և 6ա)։
* 7.6 կմ-ն Հրազդան քաղաքի փողոց է, որի պահպանության համար 2020թ.-ի կատարողականներով հաշվարկվել է9,807.70 հազ. դրամ։
* 24.4 կմ-ը միջպետական նշանակության ավտոճանապարհ։

**6.1.3**. **Առկա է անհամապատասխանություն ՀՀ կառավարության 04.10.2010 թ-ի թիվ 1419-Ն որոշմամբ հաստատված «Կարգ»-ի 11-րդ կետով սահմանված պահանջների հետ**։

Համաձայն «Կարգ»-ի 11-րդ կետի պահանջի «...միայն պահպանման աշխատանքների կատարման արդյունքում ավտոմոբիլային ճանապարհի խումբը չի կարող փոխվել դեպի բարձր խմբի: Ավտոմոբիլային ճանապարհի խմբի փոփոխությունը դեպի ավելի բարձր խումբ կատարվում է միայն տվյալ ավտոմոբիլային ճանապարհի հիմնական, միջին նորոգումից կամ վերակառուցումից հետո...»

Հ38, Հ30-Թթուջուր-Նավուր-Հ36 40.1 կմ ճանապարհահատվածի խումբը ըստ վիճակի 2019թ.-ի սպասարկման համար գնահատվել էր «վատ» և սպասարկվել է որպես ՀՎ(III) «թույլատրելի» սպասարկման մակարդակով: 2020թ.-ին, առանց ավտոմոբիլային ճանապարհին հիմնական, միջին նորոգում կամ վերակառուցում իրականացնելու ճանապարհահատվածի խումբը ըստ վիճակի գնահատվել է «բավարար», (միավորի գինը թողնելով անփոփոխ): Հարկ է նշել, որ ՀՀ հաշվեքննիչ պալատի 25.02.2021թ թիվ 50-Ա որոշմամբ հաստատված «ՀՀ տարածքային կառավարման և ենթակառուցվածքների նախարարության միջպետական և հանրապետական նշանակության ավտոճանապարհների ձմեռային պահպանման, ընթացիկ պահպանման և շահագործման հաշվեքննության արդյունքների վերաբերյալ» ընթացիկ եզրակացությամբ նշված ճանապարհահատվածի համար արձանագրել էինք, որ «...2018թ և 2019թ համար կատարված ավտոճանապարհների վիճակների գնահատմամբ նշված ճանապարհի վիճակը գնահատվել է «հանրապետական վատ» և 2014թ կնքված պայմանագրերի շրջանակներում 2018-2019թթ. կնքված համաձայնագրերով պահպանման է հանձնվել «թույլատրելի» պահպանում պահանջող մակարդակով, սակայն կիրառել են «հանրապետական բավարար» ճանապարհահատվածի «միջին» պահպանման մակարդակի միավորի գները, ինչը «թույլատրելի» պահպանման մակարդակից երկու մակարդակով բարձր պահպանման մակարդակ է որին ներկայացվող պահանջները ավելի բարձր են քան «բավարար» պահպանման մակարդակին ներկայացվող պահանջները։ «Թույլատրելի» պահպանման մակարդակի գները կազմում են «բավարար» պահպանման մակարդակի գների ընդամենը 44.8%-ը․ հետևաբար, պատվիրելով «թույլատրելի» պահպանման մակարդակ, սակայն կիրառելով ավելի բարձր մակարդակի՝ «բավարար» պահպանման մակարդակի գները՝ 2018-2019թթ կատարողականներով ավել են հաշվարկել 51,315.20 հազ. դրամ ...»։ Այսինքն 2020թ-ին, այս անգամ արդեն առանց հիմնավորման ճանապարհի վիճակը «վատ»-ից փոխել են «բավարար»-ի և շարունակել են վճարել ավելի բարձր՝ «բավարար» պահպանման մակարդակի գներով, որոնց տարբերությունը 2020թ-ի համար կազմում է 25,657.68 հազ. դրամ։

**6.1.4 Առկա է անհամապատասխանություն ՀՀ կառավարության 13.02.2014թ.-ին թիվ 265-Ն որոշման 4-րդ կետի 2)-րդ ենթակետով սահմանված պահանջների հետ**։

ՀՀ կառավարության 13.02.2014թ.-ին թիվ 265-Ն որոշման 4-րդ կետի 2)-րդ մասով սահմանվել է, որ Գյումրի, Վանաձոր, Կապան, Իջևան, Վաղարշապատ և Արմավիր քաղաքների տարածքներում գտնվող` Հայաստանի Հանրապետության ընդհանուր օգտագործման միջպետական և հանրապետական նշանակության ավտոմոբիլային ճանապարհների մաս հանդիսացող հատվածների միայն երթևեկելի մասի ծածկի ընթացիկ նորոգման և ձմեռային պահպանության աշխատանքներն են իրականացվում ՀՀ տրանսպորտի, կապի և տեղեկատվական տեխնոլոգիաների նախարարության կողմից։ Գյումրու, Վանաձոր և Վաղարշապատ քաղաքների տարածքներում գտնվող` ՀՀ ընդհանուր օգտագործման միջպետական և հանրապետական նշանակության ավտոմոբիլային ճանապարհների մաս հանդիսացող հատվածների երթևեկելի մասի ծածկի ընթացիկ նորոգման և ձմեռային պահպանության աշխատանքները չեն ներառվել 2020թ. ձմեռային և ընթացիկ պահպանման աշխատանքների համաձայնագրերում և այդ ճանապարհահատվածների պահպանությունն իրականացվել է համայնքների կողմից։

**6.1.5** **Առկա է անհամապատասխանություն ՀՀ կառավարության 01.01.2008 թվականի թիվ 113-Ն որոշմամբ հաստատված «Ճանապարհային գծանշմանը ներկայացվող պահանջները, դրա կիրառման կանոններ»-ի 22-րդ կետով սահմանված պահանջների հետ։**

Համաձայն ՀՀ կառավարության 10.01.2008թ-ի թիվ 113-Ն որոշմամբ հաստատված «Ճանապարհային գծանշմանը ներկայացվող պահանջները, դրա կիրառման կանոններ»-ի 22-րդ կետի պահանջի ճանապարհների գծանշումը, բացառությամբ 4-րդ կարգի ճանապարհներինը, պետք է կատարվի լուսանդրադարձիչ նյութի կիրառմամբ: Բացի այդ սահմանված են չոր վիճակում գծանշման համար պայծառության, չոր ծածկույթի դեպքում օրվա մութ ժամերի պայմանների համար լուսանդրադարձման, անձրևի և թաց ծածկույթի դեպքում օրվա մութ ժամերի պայմանների համար լուսանդրադարձման և չոր վիճակում ցրված լույսի կամ արհեստական լուսավորության դեպքում լուսարտացոլման գործակիցներ:

Պատվիրատուի կողմից աշխատանքներն ընդունելիս չեն ստուգվել վերը նշված պայծառության, լուսանդրադարձման և լուսարտացոլման գործակիցները: Բացի այդ, որևէ փաստաթղթով (սերտիֆիկատ, անձնագիր և այլն) չեն հիմնավորվել աշխատանքներն իրականացնելիս օգտագործվող ներկանյութերով վերը նշված կանոններով սահմանված պայծառության, լուսանդրադարձելիության և լուսարտացոլման ապահովման հնարավորությունը:

**6.2 (1049-21004) Ասիական զարգացման բանկի աջակցությամբ իրականացվող «Մ6 Վանաձոր-Ալավերդի-Վրաստանի սահման միջպետական նշանակության ճանապարհի կառուցում և հիմնանորոգում» ծրագիր**

**6.2.1 Առկա է անհամապատասխանություն «Սուարդի» ԲԸ հայաստանյան մասնաճյուղի հետ կնքված թիվ CW-ICB-M6/2016-3 պայմանագրում կատարված փոփոխության հրահանգի (ՓՀ1-ի) «նկարագրություն և հիմնավորում» բաժնում ինժեների կողմից առաջարկված աշխատանքների և Ծախսերի համեմատական աղյուսակ բաժնում ծավալաթերթի փոփոխությունների մեջ նշված աշխատանքների միջև:**

Շինարարական աշխատանքների ընթացքում ծագած խնդիրների կարգավորման համար 30.01.2020 թվականին կատարվել է «Սուարդի» ԲԸ հայաստանյան մասնաճյուղի հետ կնքված թիվ CW-ICB-M6/2016-3 պայմանագրի փոփոխություն և կազմվել Փոփոխության հրահանգ թիվ 1-ը (ՓՀ1): Փոփոխությամբ նվազեցվել են 659,301.12 հազ. դրամի աշխատանքներ և ավելացվել են 1,399,039.62 հազ. դրամի աշխատանքներ՝ արդյունքում պայմանագրային գինը ավելացել է 739,738.50 հազ. դրամով:

ՓՀ1-ով փոփոխվել են նաև կմ 76+250-կմ90+191 հատվածում պատվածքի վերականգման շերտերը։ Սկզբնական նախագծով նախատեսված 4սմ հաստությամբ սառը ֆրեզումից հետո մասնակի 3սմ հաստությամբ հարթեցնող շերտի և 5սմ հաստությամբ մանրահատիկ ասֆալտբետոնից վերին շերտի կառուցման փոխարեն Ինժեները հրահանգել է կատարել

1. 4սմ ֆրեզավորում
2. Ամբողջ մակերևույթի հարթեցման շերտի իրականացում 2սմ
3. Ամրանավորող ապակեթելքավոր ցանցի իրականացում
4. 5սմ հաստությամբ կապակցող ասֆալտբետոնե շերտի իրականացում
5. 4սմ հաստության ասֆալտբետոնե մաշվող շերտի իրականացում

Չնայած նրան, որ ՓՀ1-ի «նկարագրություն և հիմնավորում» բաժնում ինժեների կողմից որպես լրացուցիչ կատարման ենթակա աշխատանք չի սահմանվել 5սմ հաստությամբ ասֆալտբետոնե ծածկի սառը ֆրեզման աշխատանքներ, Ծախսերի համեմատական աղյուսակ բաժնում ծավալաթերթի փոփոխությունների մեջ՝ 4.18 կետում, հաշվարկվել է 13656մ/ք 5սմ հաստությամբ ասֆալտբետոնե ծածկի սառը ֆրեզման աշխատանքներ 8,193.80 հազ. դրամ արժեքով (այդ թվում` ԱԱՀ):

**6.2.2 Առկա է անհամապատասխանություն ավտոմոբիլային ճանապարհների Հայաստանի Հանրապետության Շինարարական Նորմեր (ՀՀՇՆ) IV-11.05.02-99-ի 8.14 կետի և աղյուսակ 31-ի պահանջների հետ։**

* «Սուարդի» ԲԸ հայաստանյան մասնաճյուղի հետ կնքված թիվ CW-ICB-M6/2016-3 պայմանագրում կատարված փոփոխության հրահանգիՓՀ1-ով որպես լրացուցիչ կատարման ենթակա աշխատանքներ են նախատեսել և պայմանագրում ներառել են 117696քմ ***5սմ հաստությամբ*** խոշորահատիկ ասֆալտբետոնե շերտի կառուցման 893,189.25 հազ. դրամի աշխատանքներ, այնինչ համաձայն ՀՀՇՆ IV-11.05.02-99-ի 8.14 կետի և աղյուսակ 31-ի պահանջների ճանապարհային պատվածքի կոնստրուկտիվ շերտի՝ խոշորահատիկ ասֆալտբետոնե շերտի բարձրությունը պետք է նշանակել հաշվարկով, ***բայց ոչ պակաս 6սմ-ից***։
* Համաձայն ներկայացրած միջանկյալ վճարման վկայագրերի «Ա.Ա.Բ. ՊՐՈԵԿՏ» ՍՊԸ և «Բլաք ՍԻ Գրուփ» ՀՁ-ի (պայմանագրի CW-ICB-M6/2016-2) և «Սուարդի» ԲԸ հայաստանյան մասնաճյուղի (պայմանագիր CW-ICB-M6/2016-3) հետ կնքված պայմանագրերի շրջանակներում 2020թ-ի ինն ամիսների ընթացքում ընդունվել են սկզբնական նախագծով նախատեսված համապատասխանաբար 175,364.44 հազ. դրամի և 100,007.00 հազ. դրամի 5սմ հաստությամբ խոշորահատիկ ասֆալտբետոնե շերտի կառուցման աշխատանքներ, այնինչ ինչպես արդեն նշել ենք վերևում, համաձայն Հայաստանի Հանրապետության Շինարարական Նորմեր (ՀՀՇՆ) IV-11.05.02-99-ի 8.14 կետի և աղյուսակ 31-ի պահանջների ճանապարհային պատվածքի կոնստրուկտիվ շերտի՝ խոշորահատիկ ասֆալտբետոնե շերտի բարձրությունը պետք է նշանակել հաշվարկով, ***բայց ոչ պակաս 6սմ-ից:***

**6.3 (1189-12001) «Դպրոցների սեյսմիկ անվտանգության մակարդակի բարձրացման ծրագիր»**

**6.3.1 Առկա է անհամապատասխանություն Պայմանագրի ընդհանուր պայմանների (Այսուհետև՝ ՊԸՊ) 36.1 կետի պահանջների հետ**

Համաձայն ՊԸՊ 36.1 կետի, աշխատանքների ավարտի նախատեսված ժամկետը պետք է երկարացվի, եթե տեղի ունենա այնպիսի փոխհատուցման միջոցառում կամ կատարվի այնպիսի փոփոխություն, որ հնարավոր չլինի աշխատանքներն ավարտել նախատեսված օրը, եթե կապալառուն քայլեր չձեռնարկի մնացած աշխատանքներն արագացնելու ուղղությամբ, որն էլ նոր ծախսեր կգոյացնի կապալառուի համար։

Համաձայն ՊԸՊ 51.1 կետի փոխհատուցման միջոցառումներն են՝

- պատվիրատուն թույլ չի տա մուտք գործել աշխատանքային տեղամաս նախքան այն Կապալատուի տնօրինմանը հանձնելու ամսաթիվը:

- Պատվիրատուն փոփոխում է այլ Կապալառուների ժամանակացույցն այնպես, որ ազդեցության է ենթարկում Պայմանագրի շրջանակում Կապալառուի աշխատանքը:

- Ծրագրի ղեկավարը հրահանգում է ուշացում, կամ չի տրամադրում Գծագրերը, Մասնագրերը կամ Աշխատանքները ժամանակին իրականացնելու համար պահանջվող ցուցումները:

- Ծրագրի ղեկավարը հրահանգում է Կապալառուին բացահայտել կամ իրականացնել լրացուցիչ ստուգափորձեր աշխատանքի վերաբերյալ, որի արդյունքում թերություններ չեն բացահայտվում:

- Ծրագրի ղեկավարը անհիմն կերպով չի հաստատում ենթակապալառուի ընտրությունը։

- Գրունտային պայմանները էականորեն ավելի անբարենպաստ էին, քան կարող էին ողջամտորեն ենթադրվել Ընդունման նամակը տրամադրելուց առաջ՝ դատելով հայտատուներին տրամադրված, հանրությանը մատչելի տեղեկատվությունից և Աշխատանքային տեղամասի ուսումնասիրությունից:

- Ծրագրի ղեկավարը տալիս ցուցումներ Պատվիրատուի կողմից ստեղծված անկանխատեսելի իրավիճակների առնչությամբ կամ լրացուցիչ աշխատանք, որը պահանջվում է անվտանգության կամ այլ պատճառներով:

- Այլ կապալառուները, պետական մարմինները, հաղորդուղիները կամ Պատվիրատուն չեն աշխատում Պայմանագրով սահմանված այլ ժամկետներում կամ սահմանափակումների շրջանակում և պատճառ են հանդիսանում ուշացումների կամ Կապալառուի համար լրացուցիչ ծախսերի:

- Կանխավճարն ուշանում է։

- Պատվիրատուի ցանկացած ռիսկերի ազդեցությունները Կապալառուի վրա։

- Ծրագրի ղեկավարն անհիմն ուշացնում է Ավարտական ակտի տրամադրումը

ՊՀՊ 1.1(w) կետով սահմանված է աշխատանքների ավարտի ժամկետը, որը երկարացվել է, Հիմնադրամի և համապատասխան կապալառու ընկերությունների միջև կնքված պայմանագրի փոփոխության համաձայնագրերով:

Գեղարքունիքի մարզի Գավառ քաղաքի թիվ 2 դպրոցի կառուցման A-05GQ պայմանագրի թիվ 6 փոփոխության համաձայնագրով, Արարատի մարզի Նոր Խարբերդ գյուղի թիվ 2 դպրոցի կառուցման A-02AR պայմանագրի թիվ 5 փոփոխության համաձայնագրով և Երևանի թիվ 135 դպրոցի կառուցման A-04YN պայմանագրի թիվ 4 փոփոխության համաձայնագրով ավարտի ժամկետները երկարացվել են այնպիսի հիմնավորումներով, որոնք չեն համապատասխանում ՊԸՊ 36.1 և 51.1 կետերով սահմանված հիմքերին։ Մասնավորապես.

* Գեղարքունիքի մարզի Գավառ քաղաքի թիվ 2 դպրոցի կառուցման A-05GQ պայմանագրի թիվ 6 փոփոխության համաձայնագրով ավարտի ժամկետը երկարացվել է 60 օրով, ինչը հիմնավորել են արտակարգ դրությամբ պայմանավորված շինարարական աշխատանքների սահմանափակմամբ և հունվար և փետրվար ամիսներին օդի ցածր ջերմաստիճանով, այնինչ հունվար և փետրվար ամսին օդի ցածր ջերմաստիճանը չի համապատասխանում ՊԸՊ-ի 36.1 և 51.1 կետերով ժամկետի երկարացման համար սահմանված հիմքերից որևէ մեկին, իսկ արտակարգ դրությամբ պայմանավորված շինարարական աշխատանքների կատարումը, համաձայն պարետի 24.03.2020թ. թիվ 14 և 12.04.2020թ թիվ 37 որոշումների, սահմանափակվել են 24.03.2020թ-12.04-2020թթ՝ ընդամենը 20 օրով։

Ավարտի նախատեսված ամսաթվից 40 օր ուշացնելու համար, համաձայն ՊԸՊ և ՊՀՊ 56.1 կետ, կապալառուն պատվիրատուին պետք է վճարի 26,541.60 հազ. դրամ վնասների փոխհատուցում։

***Հաշվեքննության օբյեկտի առարկությունները և բացատրությունները***

*Պայմանագրի թիվ 6 համաձայնագրի կապակցությամբ տեղեկացնում ենք, որ չնայած այն հանգամանքին, որ ՀՀ-ում COVID-19-ով պայմանավորված արտակարգ դրության պայմաններում պարետի որոշմամբ շինարարական աշխատանքների իրականացումը արգելվել է 20 օրով, սակայն համավարակի առկայությունը խոչընդոտել է շինարարական աշխատանքների արդյունավետ իրականացմանը: Մասնավորապես բռնկման դեպք է եղել շինարարական հրապարակում, որը հանգեցրել է նաև մեկ աշխատակցի մահվան: ՀՏԶՀ-ի կողմից Պայմանագրի ժամկետի երկարաձգման ժամանակ ՀՏԶՀ–ի կողմից հաշվի են առնվել նաև վերոգրյալ գործոնները:*

*Եզրակացությամբ նշված Պայմանագրի 36.1 կետի բովանդակությունը ներկայացված է որոշակի մեկնաբանությամբ։ Պայմանագրի նույն 36.1 կետի բառացի նկարագրված բովանդակության համաձայն՝ «36.1 Ծրագրի ղեկավարը պետք է երկարացնի ավարտի նախատեսված ժամկետը,* ***եթե տեղի ունենա այնպիսի փոխհատուցման միջոցառում կամ կատարվի այնպիսի փոփոխություն****, որ հնարավոր չլինի աշխատանքներն ավարտել նախատեսված օրը»: Քանի որ ի սկզբանե հնարավոր չէր պլանավորել օդի հնարավոր ցածր ջերմաստիճանի առկայությունը, ՀՏԶՀ-ն այն գնահատել է ժամանակի փոխհատուցման միջոցառում, որի հիմքում դրվել է պետական լիազոր մարմնից ստացված տեղեկատվությունը, հետևաբար, մեր կարծիքով, աշխատանքների ավարտի ժամկետի երկարաձգումը համարվում է պատշաճ հիմնավորված և Եզրակացությամբ նշված գումարի գանձման անհրաժեշտությունը բացակայում է:*

**Հաշվեքննողների մեկնաբանությունը**

Չեն ընդունվում, քանի որ հունվար և փետրվար ամիսներին օդի ցածր ջերմաստիճանը, շին հրապարակում որևէ հիվանդության բռնկումը կամ մահը չի հանդիսանում Պատվիրատուի կողմից ստեղծված անկանխատեսելի իրավիճակ և ՊԸՊ-ով սահմանված երկարացման հիմք չեն հանդիսանում։ Ընդ որում, համաձայն ՀՀ քաղաքաշինության նախարարի 26.09.2011թ.-ի թիվ 167-Ն հրամանով հաստատված «Շինարարության կլիմայաբանության» ՀՀՇՆII-7.01-2011-ի հավելված 1-ի, Գավառում հունվար-փետրվար ամիսների բազմամյա միջին ամսեկան ջերմաստիճանները կազմում է -7,5 աստիճան և -6,3 աստիճան, այնինչ համաձայն հաշվեքննվողի ներկայացրած տեղեկանքի, 2020թ-ին այն կազմել է համապատասխանաբար -6,98 աստիճան և -4,35 աստիճան կամ բազմամյա միջին ամսեկանից ավելի բարձր**։**

Բացի այդ հարկ է նշվել, որ 36.1 կետը մեջբերվել է որոշակի մեկնաբանությամբ, համաձայն ՊՀՊ 36.1 կետի «...աշխատանքների ավարտի նախատեսված ժամկետը պետք է երկարացվի, եթե տեղի ունենա այնպիսի փոխհատուցման միջոցառում կամ կատարվի այնպիսի փոփոխություն, որ հնարավոր չլինի աշխատանքներն ավարտել նախատեսված օրը, *եթե կապալառուն քայլեր չձեռնարկի մնացած աշխատանքներն արագացնելու ուղղությամբ,* ***որն էլ նոր ծախսեր կգոյացնի կապալառուի համար»***։

* Արարատի մարզի Նոր Խարբերդ գյուղի թիվ 2 դպրոցի կառուցման A-02AR պայմանագրի թիվ 5 փոփոխության համաձայնագրով ավարտի ժամկետը երկարացվել է 24 օրով, ինչը հիմնավորել են փոփոխությունն իրականացնելու համար կազմված զեկուցագրում նշված շինարարության ընթացքում առաջ եկած առանձին նոր աշխատանքներով և «Գազպրոմ Արմենիա»-ի կողմից գազատարին գազի միացման ուշացմամբ, որի միացումից հետո պետք կատարվել կաթսայատան, ջեռուցման համակարգի և խողովակաշարերի փորձարկում։

Նշված հիմնավորումները չեն համապատասխանում ՊԸՊ-ի 36.1 և 51.1 կետերով ժամկետի երկարացման համար սահմանված հիմքերից որևէ մեկին։

Ավարտի նախատեսված ամսաթվից 24 օր ուշացնելու համար, համաձայն ՊԸՊ և ՊՀՊ 56.1 կետ, կապալառուն պատվիրատուին պետք է վճարի 14,586.41 հազ. դրամ վնասների փոխհատուցում։

***Հաշվեքննության օբյեկտի առարկությունները և բացատրությունները***

*Եզրակացությամբ նշված Պայմանագրի 36.1 կետի բովանդակությունը ներկայացված է որոշակի մեկնաբանությամբ։ Պայմանագրի նույն 36.1 կետի բառացի նկարագրված բովանդակության համաձայն՝ «36.1 Ծրագրի ղեկավարը պետք է երկարացնի ավարտի նախատեսված ժամկետը, եթե տեղի ունենա այնպիսի փոխհատուցման միջոցառում կամ կատարվի այնպիսի փոփոխություն, որ հնարավոր չլինի աշխատանքներն ավարտել նախատեսված օրը»: Հարկ է նշել, որ դռները Լառսի լեռնանցքում մնալու հանգամանքը պայմանագրի ժամկետի երկարաձգման մասին զեկուցագրով չի դիտարկվել, իսկ զեկուցագրերով ներկայացված հիմնավորումները ՀՏԶՀ-ի կողմից համարվել են ժամանակի փոխհատուցման միջոցառումներ, որոնք բխում են պայմանագրի վերոնշյալ կետի մեկնաբանությունից: Ամփոփելով նշվածը գտնում ենք, որ ժամկետի երկարաձգումը եղել է հիմնավորված, իսկ եզրակացությամբ նշված գումարը գանձելու անհրաժեշտությունը բացակայում է։*

***Հաշվեքննողների մեկնաբանությունը***

Չի ընդունվում, քանի որառարկություններում չի նշվել, թե որ իրավական ակտի հիման վրա է ՀՏԶՀ-ն (Հիմնադրամը) իրեն վերապահում իրավասություն ՊԸՊ-ի 51.1 կետում սահմանված փոխհատուցման միջոցառումներից զատ այլ երևույթները դիտարկել որպես ժամանակի փոխհատուցման միջոցառում։ Բացի այդ 36.1 կետը մեջբերվել է որոշակի մեկնաբանությամբ, համաձայն ՊՀՊ 36.1 կետի «...աշխատանքների ավարտի նախատեսված ժամկետը պետք է երկարացվի, եթե տեղի ունենա այնպիսի փոխհատուցման միջոցառում կամ կատարվի այնպիսի փոփոխություն, որ հնարավոր չլինի աշխատանքներն ավարտել նախատեսված օրը, *եթե կապալառուն քայլեր չձեռնարկի մնացած աշխատանքներն արագացնելու ուղղությամբ,* ***որն էլ նոր ծախսեր կգոյացնի կապալառուի համար»***։ Այսինքն, ավարտի ժամկետի երկարացման հիմք կարող են հանդիսանալ այնպիսի լրացուցիչ աշխատանքները, որոնց կատարմամբ հնարավոր չլինի աշխատանքներն ավարտել նախատեսված օրը, *եթե կապալառուն քայլեր չձեռնարկի մնացած աշխատանքներն արագացնելու ուղղությամբ,* ***որն էլ նոր ծախսեր կգոյացնի կապալառուի համար։*** Ընդ որում, համաձայնագրի կնքումից հետո կատարվել է 26,124.00 հազ դրամի լրացուցիչ աշխատանքների ավելացում և 26,508.00 հազ դրամի աշխատանքների նվազեցում կամ փաստացի տեղի է ունեցել աշխատանքների ծավալների նվազեցում։

Իսկ արտակարգ դրությամբ պայմանավորված շինարարական աշխատանքների կատարումը, համաձայն պարետի 24.03.2020թ. թիվ 14 և 12.04.2020թ թիվ 37 որոշումների, սահմանափակվել են 24.03.2020թ-12.04.2020թթ՝ ընդամենը 20 օրով։

Ավարտի նախատեսված ամսաթվից 24 օր ուշացնելու համար, համաձայն ՊԸՊ և ՊՀՊ 56.1 կետ, կապալառուն պատվիրատուին պետք է վճարի 14,586.41 հազ. դրամ վնասների փոխհատուցում։

* Երևանի թիվ 135 դպրոցի կառուցման A-04YN պայմանագրի թիվ 4 փոփոխության համաձայնագրով ավարտի ժամկետը երկարացվել 100 օրով։ Ինչը հիմնավորել են ենթադրվող մոտ 100,000.00 հազ. դրամի լրացուցիչ աշխատանքների կատարմամբ, շահագործող ընկերությունների կողմից տեխնիկական պայմանների տրամադրման ուշացմամբ, ճանապարհների հատման համար Երևանի քաղաքապետարանի թույլտվության բացակայությամբ, նախագծային որոշակի լուծումների բացակայությամբ և համավարակի հետ կապված պարետի որոշմամբ շինարարական աշխատանքները 20 օրով արգելելը։

Համավարակի հետ կապված պարետի կողմից շինարարական աշխատանքները 20 օրով կասեցնելու հիմքով արդեն իսկ փոփոխության համաձայնագիր թիվ 3-ով աշխատանքների ավարտի ժամկետը երկարացվել է, իսկ հիմնավորումները չեն համապատասխանում ՊԸՊ-ի 36.1 և 51.1 կետերով ժամկետի երկարացման համար սահմանված հիմքերից որևէ մեկին։

Ավարտի նախատեսված ամսաթվից 100 օր ուշացնելու համար, համաձայն ՊԸՊ և ՊՀՊ 56.1 կետ, կապալառուն պատվիրատուին պետք է վճարի 105,900.18 հազ. դրամ վնասների փոխհատուցում։

***Հաշվեքննության օբյեկտի առարկությունները և բացատրությունները***

*Պայմանագրային ժամկետի 100 օրով երկարաձգումը պայմանավորված է լրացուցիչ աշխատանքների իրականացմամբ (շուրջ 100,0 մլն դրամ), նախագծի հեղինակի կողմից որոշ նախագծային փոփոխությունների ուշ իրականացմամբ և այլ պատճառներով: Ժամկետների երկարաձգման պատճառների վերաբերյալ առկա է համապատասխան զեկուցագիր, որը ներկայացվել է ՀՀ հաշվեքննիչ պալատին:*

*Եզրակացությամբ նշված Պայմանագրի 36.1 կետի բովանդակությունը ներկայացված է որոշակի մեկնաբանությամբ։ Պայմանագրի նույն 36.1 կետի բառացի նկարագրված բովանդակության համաձայն՝ «36.1 Ծրագրի ղեկավարը պետք է երկարացնի ավարտի նախատեսված ժամկետը, եթե տեղի ունենա այնպիսի փոխհատուցման միջոցառում կամ կատարվի այնպիսի փոփոխություն, որ հնարավոր չլինի աշխատանքներն ավարտել նախատեսված օրը»:*

***Հաշվեքննողների մեկնաբանությունը***

Չի ընդունվում, քանի որ համաձայն ՊԸՊ-ի 36.1 կետի ավարտի ժամկետի երկարացման հիմք կարող են հանդիսանալ այնպիսի լրացուցիչ աշխատանքները, որոնց կատարմամբ հնարավոր չլինի աշխատանքներն ավարտել նախատեսված օրը, *եթե կապալառուն քայլեր չձեռնարկի մնացած աշխատանքներն արագացնելու ուղղությամբ****, որն էլ նոր ծախսեր կգոյացնի կապալառուի համար***, այլ ոչ ակնկալվող (ենթադրյալ) աշխատանքները, որոնց կատարման համար կապալառուի կողմից մնացած աշխատանքներն արագացնելու անհրաժեշտությունը և այդ արագացման համար կապալառուի համար նոր ծախսեր գոյանալու փաստը ոչնչով չի հիմնավորվում։

**6.3.2** **Առկա է անհամապատասխանություն ՊԸՊ-ի և պայմանագրի հատուկ պայմանների (Այսուհետև՝ ՊՀՊ) 58.1 կետի պահանջների հետ**

Համաձայն ՊԸՊ և ՊՀՊ 58.1 կետի պատվիրատուն պետք է կապալառուին վճարի կանխավճարը, որը պետք է լինի պայմանագրի գումարի 20 տոկոսի չափով:

Համար A-15EN (Երևան քաղաքի Մուրացանի անվան թիվ 18 հիմնական դպրոցի կառուցում) և A-38AR (Արմավիրի մարզի Պտղունքի Տիգրան Մեծի անվան միջնակարգ դպրոցի կառուցում) պայմանագրերով Հիմնադրամը, բանկային երաշխիքի դիմաց, կապալառուին վճարել է 25 տոկոս կանխավճար կամ պայմանագրով նախատեսվածից ավել համապատասխանաբար 49,312.07 հազ. դրամով և 44,306.20 հազ. դրամով:

***Հաշվեքննության օբյեկտի առարկությունները և մեկնաբանությունը***

*Հայտնում ենք, որ մրցութային փաստաթղթով հրապարակվել է պայմանագրի նախագիծը, որտեղ պայմանագրի հատուկ պայմաններում նշվել է կանխավճարի չափը՝ 20 տոկոս։*

*Պայմանագրի ընդհանուր պայմանների 2.3 կետի համաձայն՝* ***Պայմանագիրը կազմող փաստաթղթերը պետք է մեկնաբանվեն ըստ նշված հաջորդականության։*** *Համաձայնագիրը գերակայում է Պայմանագրի մնացած փաստաթղթերի նկատմամբ, իսկ հաջորդող փաստաթուղթը՝ Ընդունման նամակն է, որում նշվել է տրամադրվելիք կանխավճարի առավելագույն չափը՝ 25 տոկոս, հաշվի առնելով ընկերության կողմից Մրցութային հայտով առաջարկվված զեղչի մեթոդաբանությունը։*

*Միևնույն ժամանակ պայմանագրի կնքման փուլում պահպանվել է մրցութային փաստաթղթով ներկայացված Պայմանագրի տեքստը։*

*Հայտնում ենք նաև, որ կձեռնարկվեն Պայմանագրի փոփոխություններ նշված խնդիրը համապատասխանեցնելու համար*:

***Հաշվեքննողների մեկնաբանությունը***

Չի ընդունվում, քանի որ 11.09.2020թ և 29.09.2020թ ընդունման նամակներով կապալառուներին ծանուցել են, որ վերջիններս ունեն ***մինչև 25%*** կանխավճար ստանալու հնարավորություն, որից 18 օր անց կնքված պայմանագրերում կողմերի փոխադարձ համաձայնությամբ կանխավճարի չափը սահմանվել է 20% հետևաբար պետք է վճարվեր կանխավճար 20%-ի չափով։

**6.3.3 Առկա է անհամապատասխանություն ՊԸՊ և ՊՀՊ 35.3 կետի պահանջների հետ**

Համաձայն ՊԸՊ և ՊՀՊ 35.3 կետի, կապալառուն պետք է թարմացված ծրագիրը ներկայացնի ծրագիր ղեկավարի հաստատմանը 90 օրյա հաճախականությամբ:

ՊԸՊ 35.2 կետի համաձայն, ծրագրի մասին թարմ տեղեկատվությունները (թարմացված ծրագիր) պետք է ցույց տան յուրաքանչյուր գործողության իրական առաջընթացը և այդ առաջընթացի ազդեցությունը մնացած աշխատանքի ժամկետների, ինչպես նաև գործողությունների հաջորդականության վրա:

Ծրագրի ղեկավարի կողմից ուշադրություն չի դարձվել ծրագրի իրականացման ընթացքի վրա: ՊԸՊ 1.1(cc) կետի համաձայն վերջինս հանդիսանում է աշխատանքների իրականացման և պայմանագրի կատարման վերահսկման համար պատասխանատու անձ: Հաշվեքննության շրջանակում բոլոր պայմանագրերով կապալառուների կողմից նշված թարմացված ծրագրերը չեն տրամադրվել:

**6.3.4 Առկա անհամապատասխանություն ՊԸՊ 35.1 կետի պահանջների հետ**

Համաձայն ՊԸՊ 35.1 կետի ընդունման նամակի ամսաթվից հետո կապալառուն պետք է ծրագրի ղեկավարի հաստատմանը ներկայացնի աշխատանքային ծրագիր, որը ցույց է տալիս աշխատանքային բոլոր գործողությունների ընդհանուր մեթոդները, դասավորվածությունը, հաջորդականությունը և ժամկետները: Կապալառուն պետք է աշխատանքային ծրագիրը ներկայացնի հաստատման ընդունման նամակը ստանալու օրվանից սկսած 28 օրվա ընթացքում:

Համար A-20EN (Երևան քաղաքի Ղևոնդ Ալիշանի անվան թիվ 95 հիմնական դպրոցի կառուցում) պայմանագրով աշխատանքային ծրագիրը հաստատման է ներկայացվել ընդունման նամակը ստանալու 32 օր հետո՝ պայմանագրով նախատեսվածից 4 օր ուշ:

***Հաշվեքննության օբյեկտի առարկությունները և բացատրությունները***

*Աշխատանքային ծրագիրը, ինչպես նշված է պայմանագրի ընդհանուր պայմանների 35.1 կետում, Պատվիրատուին է ներկայացվել էլեկտրոնային տարբերակով (կից ներկայացվում է) սահմանված ժամկետում։ Պատվիրատուի կողմից արված նկատառումների համաձայն՝ գրաֆիկի լրամշակված տարբերակը ներկայացվել է Պատվիրատուին Պայմանագրի և երաշխիքների հետ միասին Պայմանագրի կնքման օրը և գրաֆիկի վրա դրվել է նույն ամսաթիվը, որով կնքվել է պայմանագիրը։*

***Հաշվեքննողների մեկնաբանությունը***

Չի ընդունվում, քանի որ կապալառուի կողմից ամսագրված, հաստատված և ներկայացված էլեկտրոնային տարբերակով ծրագիր, չնայած առարկությունում նշված «...(կից ներկայացվում է)»-ին առարկություններին կից չի ներկայացվել։ Հաշվեքննության ընթացքում ներկայացվել է կապալառուի կողմից 11.08.2020թ-ին ներկայացված և պատվիրատուի կողմից 12.08.2020թ հաստատված ծրագիրը։

**6.4 (1157-12008) Երևանի մետրոպոլիտենով ուղևորափոխադրման ծառայությունների գծով պետության կողմից համայնքի ղեկավարին պատվիրակված լիազորությունների իրականացման ֆինանսավորում, (1146-11001) Տարրական ընդհանուր հանրակրթություն, (1146-11002) Հիմնական ընդհանուր հանրակրթություն, (1157-12021) Ասիական զարգացման բանկի աջակցությամբ իրականացվող քաղաքային ենթակառուցվածքների և քաղաքի կայուն զարգացման ներդրումային երկրորդ ծրագրի շրջանակներում ճանապարհային շինարարություն ծրագրեր**

**6.4.1 Առկա է անհամապատասխանություն նախարարությանը վերապահված բյուջետային գլխավոր կարգադրիչի իրավունքների փոխանցման թիվ 1 պայմանագրի 2.3.4 կետի պահանջի հետ:**

30.01.2020թ-ին Երևանի քաղաքապետարանի և ՀՀ Տարածքային կառավարման և ենթակառուցվածքների նախարարության միջև կնքված ««ՀՀ 2020թ պետական բյուջեի մասին» ՀՀ օրենքով նախատեսված մի շարք ծրագրերով պետության կողմից Երևանի քաղաքապետի լիազորությունների պատվիրակման և ՀՀ տարածքային կառավարման և ենթակառուցվածքների նախարարությանը վերապահված բյուջետային հատկացումների գլխավոր կարգադրիչի իրավունքների փոխանցման» թիվ 1 պայմանագրով Նախարարությունը «Երևանի մետրոպոլիտենով ուղևորափոխադրման ծառայությունների գծով պետության կողմից համայնքի ղեկավարին պատվիրակված լիազորությունների իրականացման ֆինանսավորում», «Տարական ընդհանուր հանրակրթություն», «Հիմնական ընդհանուր հանրակրթություն», «Ասիական զարգացման բանկի աջակցությամբ իրականացվող քաղաքային ենթակառուցվածքների և քաղաքի կայուն զարգացման ներդրումային երկրորդ ծրագրի շրջանակում ճանապարհային շինարարություն» ծրագրերի գծով սահմանված լիազորությունները պատվիրակել է Երևանի քաղաքապետին։

Համաձայն Պայմանագրի 2.3.4 կետի պահանջի նշված ծրագրերի գծով նախատեսված բյուջետային միջոցների տնօրինման և դրա շրջանակներում ՀՀ պետական բյուջեի կատարման մասին հաշվետվությունները քաղաքապետարանը պետք ներկայացներ Նախարարություն։

Նշված հաշվետվությունները հաշվեքննողներին չեն ներկայացրել։

**6.5 (1157-12002) Երևան քաղաքի փողոցների արտաքին լուսավորության ծառայություններ**

**6.5.1 Առկա է անհամապատասխանություն սուբվենցիաների մասով Նախարարությանը վերապահված բյուջետային գլխավոր կարգադրիչի իրավունքների փոխանցման թիվ 1 պայմանագրի 2.3.5 կետի պահանջի հետ:**

30.01.2020թ-ին Երևանի քաղաքապետարանի և ՀՀ Տարածքային կառավարման և ենթակառուցվածքների նախարարության միջև կնքված ««ՀՀ 2020թ պետական բյուջեի մասին» ՀՀ օրենքով նախատեսված մի շարք ծրագրերով Երևանի քաղաքապետարանին նպատակային հատկացումների (սուբվենցիաների) մասով ՀՀ տարածքային կառավարման և ենթակառուցվածքների նախարարությանը վերապահված բյուջետային հատկացումների գլխավոր կարգադրիչի իրավունքների փոխանցման» թիվ 1 պայմանագրով «Երևան քաղաքի փողոցների արտաքին լուսավորության ծառայություններ» ծրագրով Նախարարության կողմից վերապահված բյուջետային հատկացումները տրամադրվել են Երևանի քաղաքապետին։

Համաձայն Պայմանագրի 2.3.5 կետի պահանջի նշված ծրագրի գծով նախատեսված բյուջետային միջոցների տնօրինման և դրա շրջանակներում ՀՀ պետական բյուջեի կատարման մասին հաշվետվությունները և կատարված աշխատանքների հանձնման-ընդունման արձանագրությունների պատճենները քաղաքապետարանը պետք ներկայացներ Նախարարություն։

Նշված հաշվետվությունների և հանձնման-ընդունման արձանագրությունների պատճեները հաշվեքննողներին չեն ներկայացրել։

# 7. ԽԵՂԱԹՅՈՒՐՈՒՄՆԵՐԻ ՎԵՐԱԲԵՐՅԱԼ ԳՐԱՌՈՒՄՆԵՐ

**7.1 (1049-11001) Միջպետական և հանրապետական նշանակության ավտոմոբիլային ճանապարհների ընթացիկ ամառային և ընթացիկ ձմեռային պահպանման աշխատանքներ**

**7.1.1. Կատարողականներով չեն նվազեցվել ճանապարհահատվածի այն էլեմենտների պահպանման արժեքները, որոնց պահպանությունը չի իրականացվել ընկերությունների կողմից**

ՀՀ կառավարության 13.02.2014թ.-ին թիվ 265-Ն որոշման 4-րդ կետի 2)-րդ մասով սահմանվել է, որ Գյումրի, Վանաձոր, Կապան, Իջևան, Վաղարշապատ և Արմավիր քաղաքների տարածքներում գտնվող` Հայաստանի Հանրապետության ընդհանուր օգտագործման միջպետական և հանրապետական նշանակության ավտոմոբիլային ճանապարհների մաս հանդիսացող հատվածների միայն երթևեկելի մասի ծածկի ընթացիկ նորոգման և ձմեռային պահպանության աշխատանքներն են իրականացվում Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության կողմից։ Կապան, Իջևան և Արմավիր քաղաքների տարածքներում գտնվող 21.5 կմ ընդհանուր երկարությամբ ճանապարհները ընդգրկվել են ձմեռային և ընթացիկ պահպանման համաձայնագրերում։ Կարգի համաձայն ճանապարհների ընթացիկ նորոգման և ձմեռային պահպանության աշխատանքները, բացի երթևեկելի մասը, ներառում են նաև հողային պաստառը և օտարման շերտը, արհեստական կառուցվածքները և կահավորանքը։ Համաձայն նույն Կարգի աղյուսակ 4-ի, ընթացիկ ամառային պահպանման ցուցանիշների ապահովման ընդհանուր արժեքում ծածկը (երթևեկելի մասի) կազմում է ընդամենը 55%-ը, իսկ ընթացիկ ձմեռային պահպանման ժամանակ՝ 70%-ը, իսկ 2020թ.-ի նոյեմբերի 16-ից՝ 65%, հետևաբար կատարողականներում նշված ճանապարհների ամառային պահպանման աշխատանքների գինը պետք նվազեցվեր 45%-ով, իսկ ձմեռային պահպանման գինը 30%-ով (նոյեմբերի 16-ից հետո 35%), ինչը չի կատարվել և ինչի արդյունքում չի նվազեցվել 12,812.30 հազ. դրամ (հավելված 7) :

**7.1.2 Ճանապարհի պահպանության համար հաշվարկված կատարողականում աշխատանքի միավորի գինը ավել են ընդունել պայմանագրով (համաձայնագրով) սահմանված գնից։**

20.02.2020 թվականին Նախարարության և «Աշոցքի ԱՏՃ» ՓԲԸ-ի միջև կնքված Համաձայնագրի շրջանակներում Հ-66, Շաղիկ-Ձորակերտ-Արդենիս-Թավշուտ կմ 0–կմ 23 և Հ67, Հ32—Ամասիա-Բերդաշեն-Հ66 կմ0.0–կմ17.2 հանրապետական նշանակության ճանապարհահատվածների ընթացիկ ձմեռային պահպանման աշխատանքների համար 2020 թվականի նոյեմբերի կատարողականներում ընթացիկ ձմեռային պահպանման աշխատանքների միավորի գինը բարձր է ընդունվել համաձայնագրով սահմանվածից՝ ինչի արդյունքում տարեկան կատարողականը ավել է հաշվարկվել 1,557.90 հազ. դրամով:

**7.1.3. Պահպանության աշխատանքների համար կատարված վճարումները գերազանցում են այդ աշխատանքների համար կատարողականներով հաշվարկված գումարները**

* 24.02.2020թ.-ին «Լոռու ՃՇՇ» ՓԲԸ-ի հետ կնքված ԳԱԿ-ՇՀԱՇՁԲ-15/1-ՏԾԻԳ-16/1-23 պետական գնման պայմանագրի թիվ ԳԱԿ-ՇՀԱՇՁԲ-15/1-ՏԾԻԳ-16/1-23/2020 Համաձայնագրի, 20.02.2020թ.-ին «Ավտոճանապարհային մեքենաներ» ՓԲԸ-ի հետ կնքված ԳԱԿ-ՇՀԱՇՁԲ-15/1-ՏԾԻԳ-16/1-27 պետական գնման պայմանագրի թիվ ԳԱԿ-ՇՀԱՇՁԲ-15/1-ՏԾԻԳ-16/1-27/2020 Համաձայնագրի և 24.02.2020 թ-ին «ԿԱՄՈՒՐՋՇԻՆ» ՓԲԸ-ի հետ կնքված Համաձայնագրի շրջանակներում կատարված պահպանման աշխատանքների համար կազմվել են համապատասխանաբար 112,299.90 հազ. դրամի, 400,487.20 հազ. դրամի և 47,847.60 հազ. դրամի կատարողականներ, որոնց դիմաց վճարումները կազմել են 112,709.90 հազ. դրամ, 400,517.20 հազ. դրամ և 47,928.00 հազ. դրամ կամ կատարողականներից 520.70 հազ. դրամով ավել (տես հավելված 8)։

**7.1.4 Ճանապարհահատվածները ենթարկվել են հիմնանորոգման հանվել են պահպանությունից՝ փաստացի պահպանություն չի իրականացվել, սակայն կատարողականներից սահմանված նվազեցումները չեն կատարվել։**

ՀՀ կառավարության 04.10.2010 թվականի թիվ 1419-Ն որոշմամբ հաստատվածկարգի 19-րդ կետի համաձայն՝ ընթացիկ ամառային պահպանման մակարդակի գնահատման ենթակա չեն այն ճանապարհահատվածները՝ որոնք գնահատման ժամանակ ենթարկվում են հիմնական նորոգման, միջին նորոգման կամ վերակառուցման: 2020 թվականի ընթացքում որոշ ճանապարհահատվածների վրա հիմնանորոգման (միջին նորոգման, վերակառուցման) աշխատանքները իրականացնելու ժամանակահատվածում ՀՀ տարածքային կառավարման և ենթակառուցվածքների նախարարության կողմից իրականացվել է պահպանության գումարների նվազեցումներ, սակայն հաշվեքննության ընթացքում պարզվել է, որ թվով 2 դեպքով («Կոտայքի ՃՇՇ» ՍՊԸ և «Ավտոճանապարհային մեքենաներ» ՓԲԸ) նվազեցումները կատարվել են 4,072.10 հազ. դրամով պակաս (հավելված 9):

# 8. ՀԱՇՎԵՔՆՆՈՒԹՅԱՄԲ ԱՐՁԱՆԱԳՐՎԱԾ ԱՅԼ ՓԱՍՏԵՐ

**8.1 (1049-11001) Միջպետական և հանրապետական նշանակության ավտոմոբիլային ճանապարհների ընթացիկ ամառային և ընթացիկ ձմեռային պահպանման աշխատանքներ**

**8.1.1** 2020 թվականի համար «Հայաստանի Հանրապետության միջպետական և հանրապետական նշանակության ավտոճանապարհների պահպանում և անվտանգ երթևեկության ծառայություններ» ծրագրով համաձայնագրերը կապալառու կազմակերպությունների հետ կնքվել են 2020թ. փետրվարին, այսինքն` 2020 թվականի հունվար ամսին, պահպանում իրականացնող ընկերությունները պահպանում են իրականացրել չունենալով չափորոշիչներ, թե ինչ մակարդակի պահպանություն պետք է իրականացնեն, իսկ պատվիրատուն ընդունել է այդ աշխատանքների կատարման համար կատարողականները և փաստաթղթավորելով, որ պահպանության ընթացքում ապահովվել են սահմանված չափանիշները՝ չունենալով այդ չափանիշները։

**8.2 (1146-11002) Հիմնական ընդհանուր հանրակրթություն**

**8.2.1** Հայաստանի Հանրապետության 2020 թ-ի պետական բյուջեի ելքային ծրագրերի և միջոցառումների գծով արդյունքային (կատարողական) ցուցանիշների կատարման վերաբերյալ հավելվածի համաձայն սովորողների միջին գնահատականը գիտելիքների ստուգման արդյունքում տարեկան ճշտված պլանով նախատեսվել է 13 բալ, փաստացի սովորողների միջին գնահատականը կազմել է 8 բալ: Անհրաժեշտ է նշել, որ ՀՀ-ում և Երևան քաղաքում գործում է գիտելիքների գնահատման 10 բալային համակարգ:

**8.3 (1049-21004) Ասիական զարգացման բանկի աջակցությամբ իրականացվող «Մ6 Վանաձոր-Ալավերդի-Վրաստանի սահման միջպետական նշանակության ճանապարհի կառուցում և հիմնանորոգում» ծրագիր**

8.3.1 Ասիական զարգացման բանկի աջակցությամբ իրականացվող Մ6 Վանաձոր-Ալավերդի-Վրաստանի սահման միջպետական նշանակության ճանապարհի կառուցում և հիմնանորոգում ծրագրիփաստացի ծախսը համաձայն միջանկյալ վճարման վկայագրերի 2020 թվականի ինն ամիսներին կազմել է 2,263,855.90 հազ. դրամ, սակայն նախարարության կողմից ներկայացրած «Բյուջետային ծախսերի և բյուջետային պարտքերի» հաշվետվությունում, որպես փաստացի կատարված ծախս, նշել է 2,143,668.70 հազ. դրամ, կամ 2020 թվականի ինն ամիսների փաստացի ծախսը պակաս է ցույց տրվել 120,187.20 հազ. դրամով:

# 9. ՀԵՏՀՍԿՈՂԱԿԱՆ ԳՈՐԾԸՆԹԱՑ

Հաշվեքննության առարկայի գծով նախորդ ընթացիկ եզրակացություններում Հաշվեքննիչ պալատի կողմից արձանագրված անհամապատասխանությունների և խեղաթյուրումների վերացման, կատարված առաջարկությունների ընդունման կամ չընդունման և ընթացիկ եզրակացությանը վերաբերող այլ գրավոր տեղեկատվություն հաշվեքննվող օբյեկտի կողմից չի տրամադրվել:

# 10. ԱՌԱՋԱՐԿՈՒԹՅՈՒՆՆԵՐ

**1.** **ՀՀ Կառավարությանը**

ՀՀ կառավարության 2014 թվականի փետրվարի 13-ի «ՀՀ ընդհանուր օգտագործման պետական ավտոմոբիլային ճանապարհների անվանացանկը հաստատելու, ընդհանուր օգտագործման պետական ավտոմոբիլային ճանապարհների պետական կառավարման մարմին սահմանելու, ՀՀ կառավարության 2008 թվականի հունվարի 10-ի թիվ 112-Ն որոշումն ուժը կորցրած ճանաչելու մասին» N 265-Ն որոշմամբ հաստատված՝ ըստ նշանակության դասակարգված ՀՀ ընդհանուր օգտագործման պետական ավտոմոբիլային ճանապարհների անվանացանկում ներառված ճանապարհների դասակարգումը համապատասխանեցնել «Ավտոմոբիլային ճանապարհների մասին» ՀՀ օրենքի 3-րդ հոդվածի 6-րդ, 7-րդ, 8-րդ և 9-րդ մասերի պահանջներին

**2. ՀՀ Տարածքային կառավարման և ենթակառուցվածքների նախարարությանը**

«ՀՀ միջպետական և հանրապետական նշանակության ավտոճանապարհների պահպանում և անվտանգ երթևեկության ծառայություններ» մատուցելու համար կապալառու կազմակերպությունների հետ համաձայնագրերը կնքել տարվա սկզբից, որպեսզի աշխատանքները իրականացվեն պահպանման մակարդակների չափանիշներին համապատասխան։

# 11. ՀԱՎԵԼՎԱԾՆԵՐ

Հավելված 1

**ՀՀ միջպետական նշանակության ավտոճանապարհների դասակարգումն ըստ «Ավտոմոբիլային ճանապարհների մասին» ՀՀ օրենքի և ՀՀ կառավարության թիվ 265-Ն որոշման**

| հ/հ | Ավտոճանապարհի անվանումը | Երկարություն (կմ) | Դասակարգումը ըստ նշանակության | | | | | Դաշտամիջյան | |
| --- | --- | --- | --- | --- | --- | --- | --- | --- | --- |
| Ըստ կառավարության որոշման | Համաձայն օրենքի | | | |
| Հանրապետական | | Մարզային | |
| Միջպետական | Ճանապարհահատված | Երկարություն (կմ) | Ճանապարհահատված | Երկարություն (կմ) | Ճանապարհահատված | Երկարություն (կմ) |
| 1 | Երևան-Սևան-Իջևան-Ադր. սահման (Սևան-Իջևան հատված) | 88 | Մ-4 | Սևան-Իջևան-Ադր. սահման | 88 |  |  |  |  |
| 2 | Երևան-Արմավիր-Թուրքիայի սահման (թևերով) | 63.1 | Մ-5 | Երևան-Արմավիր | 52 | Արմավիր-Թուրքիայի սահման | 11.1 |  |  |
| 3 | Մ3-Սպիտակ-Գյումրի-Թուրքիայի սահման | 54.3 | Մ-7 | Մ3-Սպիտակ-Գյումրի | 47.1 | Գյումրի-Թուրքիայի սահման | 7.2 |  |  |
| 4 | Վանաձոր (Մ-6 հատման կետ)-Դիլիջան | 42 | Մ-8 | Վանաձոր (Մ-6 հատման կետ)-Դիլիջան | 42 |  |  |  |  |
| 5 | Մ1-Թալին-Քարակերտ-Թուրքիայի սահման | 55.8 | Մ-9 | Մ1-Թալին | 1.1 | Քարակերտ-Թուրքիայի սահման | 54.7 |  |  |
| 6 | Մ2-Անգեղակոթ-Նախիջևանի սահման | 28.2 | Մ-13 |  |  | Մ2-Անգեղակոթ | 4 | Անգեղակոթ-Նախիջևանի սահման | 24.2 |
| 7 | Մոտեցում նախիջևանի սահմանին Ագարակից | 6.3 | Մ-2 |  |  |  |  | Մոտեցում նախիջևանի սահմանին Ագարակից | 6.3 |
| 8 | Մ4-Շորժա-Վարդենիս | 97.8 | Մ-14 | Մ4-Շորժա-Վարդենիս | 97.8 |  |  |  |  |
| 9 | Մ4-Ոսկեպար-Նոյեմբերյան-Մ6 | 59 | Մ-16 | Մ4-Ոսկեպար-Նոյեմբերյան-Մ6 | 59 |  |  |  |  |
| 10 | Մ2-Կապան-Ծավ-Մ2 | 90.8 | Մ-17 |  |  | Մ2-Կապան-Ծավ-Մ2 | 90.8 |  |  |
|  | **Ընդամենը** | **585.3** |  |  | **387.0** |  | **167.8** |  | **30.5** |

Հավելված 2

**ՀՀ օրենքով հանրապետական նշանակության՝ սակայն ՀՀ կառավարության որոշմամբ միջպետական դասակարգված ճանապարհների համար 2020 թվականի ընթացիկ ամառային պահպանման համար հաշվարկված կատարողականների և հանրապետական նշանակության ճանապարհների պահպանման համար առաջարկված պայմանագրային գների տարբերությունը**

հազ. դրամ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| հ/հ | Ճանապարհի համարը | Ճանապարհի անվանումը | Տարածաշրջան, կապալառու | Պիկետ | Պահպանված երկարությունը (կմ) | Հաշվարկված կատարողականը | Պետք է հաշվարկվեր | Տարբերությունը |
|
| 1 | Մ5 | Երևան-Արմավիր-Թուրքիայի սահման (մինչև Արմավիր) | Էջմիածին («Ավտոճանապարհային մեքենաներ» ՓԲԸ) | 10.4-34.4 | 1.85 | 1,350.9 | 891.3 | -459.5 |
| 22.15 | 47,113.7 | 24,609.5 | -22,504.2 |
| Արմավիր («Ճանշինվարպետ» ՓԲԸ) | 34.4-52 | 8.20 | 18,286.8 | 13,461.9 | -4,824.9 |
| 9.40 | 6,821.6 | 4,243.5 | -2,578.0 |
| 2 | Մ-7 | Մ3-Սպիտակ-Գյումրի-Թուրքիայի սահման (մինչև Գյումրի) | Ախուրյան («Մերձմոսկովյան» ՍՊԸ) | 27.2-42.8 | 10.10 | 6,429.7 | 3,661.5 | -2,768.2 |
| 5.50 | 4,723.5 | 4,387.7 | -335.8 |
| Սպիտակ («Ճանապարհ» ՓԲԸ) | 0.0-27.2 | 8.20 | 97.9 | 86.3 | -11.6 |
| 17.92 | 6,669.7 | 8,680.4 | 2,010.7 |
| 3 | Մ-8 | Վանաձոր (Մ-6 հատման կետ)-Դիլիջան | Դիլիջան («Հաղարծին» ՓԲԸ) | 34.2-42.0 | 2.00 | 3,075.9 | 2,900.5 | -175.4 |
| Գուգարք («Լոռու ՃՇՇ» ՓԲԸ) | 10.5-34.2 | 20.00 | 9,892.0 | 8,299.2 | -1,592.8 |
| 3.00 | 4,543.5 | 4,685.7 | 142.2 |
| 4 | Մ9 | Մ1-Թալին-Քարակերտ-Թուրքիայի սահման (Մ1-Թալին) | «Թալինի ԱՏՃ» ՓԲԸ | 0-1.1 | 1.10 | 887.6 | 808.2 | -79.4 |
| 5 | Մ14 | Մ4- Շորժա-Վարդենիս | Սևան («Ծովագյուղ ՃՇՇ» ՍՊԸ) | 0-12.2 | 10.00 | 7,008.0 | 7,102.0 | 94.0 |
| 2.20 | 3,292.1 | 2,870.1 | -422.0 |
| Ճամբարակ («Ճամբարակի ՃՇՇ» ԲԲԸ) | 12.2-63.7 | 20.70 | 32,529.5 | 30,137.7 | -2,391.8 |
| 3.40 | 1,624.6 | 1,490.0 | -134.7 |
| 6 | Մ16 | Մ-4-Ոսկեպար-Նոյեմբերյան-Մ6 | Իջևան («Լևոն երկրորդ» ՍՊԸ) | 0-12 | 5.80 | 2,030.7 | 1,869.5 | -161.2 |
| 7.00 | 8,562.9 | 5,977.4 | -2,585.5 |
| Նոյեմբերյան («Լևոն երկրորդ» ՍՊԸ) | 12.8-59.0 | 4.30 | 4,991.4 | 3,710.0 | -1,281.4 |
| 41.90 | 10,579.7 | 9,724.1 | -855.6 |
| 7 | Մ-4 | Երևան-Սևան-Իջևան-Ադր. սահման /Սևան-Իջևան-Ադր.սահման հատված/ | Սևան («Ծովագյուղ ՃՇՇ» ՍՊԸ) | 60-73.2 | 9.60 | 7,006.5 | 4,367.2 | -2,639.2 |
| 3.60 | 4,421.5 | 3,470.3 | -951.3 |
| 73.2-80.92 | 7.72 | 8,014.9 | 7,441.3 | -573.6 |
| Դիլիջան («Հաղարծին» ՓԲԸ) | 83.4-111.7 | 10.30 | 4,943.0 | 4,626.3 | -316.6 |
| 4.80 | 3,380.6 | 3,262.6 | -118.1 |
| 12.90 | 19,838.9 | 18,707.6 | -1,131.3 |
| Իջևան («Լևոն երկրորդ» ՍՊԸ) | 111.7-148 | 32.50 | 11,457.7 | 10,547.9 | -909.8 |
| 3.80 | 4,696.8 | 1,459.2 | -3,237.6 |
| **Ընդամենը** | | |  |  | **289.94** | **244,271.5** | **193,478.9** | **-50,792.7** |

Հավելված 2ա

**ՀՀ օրենքով հանրապետական նշանակության՝ սակայն ՀՀ կառավարության որոշմամբ միջպետական դասակարգված ճանապարհների համար 2020 թվականի ընթացիկ ձմեռային պահպանման համար հաշվարկված կատարողականների և հանրապետական նշանակության ճանապարհների պահպանման համար առաջարկված պայմանագրային գների տարբերությունը**

հազ. դրամ

| հ/հ | Ճանապարհի համարը | Ճանապարհի անվանումը | Ճանապարհի նշանակությունը | | Տարածաշրջան/ Կապալառու | Երկարություն (կմ) | Հաշվարկված կատարողականը | Պետք է հաշվարկվեր | Տարբերություն |
| --- | --- | --- | --- | --- | --- | --- | --- | --- | --- |
| Ըստ ՀՀ Կառավարության թիվ 265-Ն որոշման | Ըստ «Ավտոմոբիլային ճանապարհների մասին» ՀՀ օրենքի |
| 1 | Մ5 | Երևան-Արմավիր-Թուրքիայի սահման (մինչև Արմավիր) | Միջպետական | Հանրապետական | Էջմիածին («Ավտոճանապարհային մեքենաներ» ՓԲԸ) | 24.00 | 3,621.6 | 1,491.8 | -2,129.8 |
| Արմավիր («Ճանշինվարպետ» ՓԲԸ) | 17.60 | 6,879.8 | 2,420.0 | -4,459.8 |
| 2 | Մ7 | Մ3-Սպիտակ-Գյումրի-Թուրքիայի սահման (մինչև Գյումրի) | Միջպետական | Հանրապետական | Սպիտակ («Ճանապարհ» ՓԲԸ) | 26.12 | 11,754.0 | 8,466.0 | -3,288.0 |
| Ախուրյան («Մերձմոսկովյան» ՍՊԸ) | 15.60 | 6,648.7 | 3,760.8 | -2,887.9 |
| 3 | Մ-8 | Վանաձոր (Մ-6 հատման կետ)-Դիլիջան | Միջպետական | Հանրապետական | Դիլիջան («Հաղարծին» ՓԲԸ) | 7.80 | 4,187.4 | 2,802.9 | -1,384.5 |
|
| 4 | Մ9 | Մ1-Թալին-Քարակերտ-Թուրքիայի սահման (Մ1-Թալին) | Միջպետական | Հանրապետական | «Թալինի ԱՏՃ» ՓԲԸ | 1.10 | 509.4 | 384.7 | -124.7 |
| 5 | Մ14 | Մ4- Շորժա-Վարդենիս | Միջպետական | Հանրապետական | Սևան («Ծովագյուղ ՃՇՇ» ՍՊԸ) | 12.20 | 6,223.5 | 3,775.7 | -2,447.8 |
|
| Ճամբարակ («Ճամբարակի ՃՇՇ» ԲԲԸ) | 51.50 | 23,000.7 | 16,535.8 | -6,464.9 |
| Վարդենիս («Կապավոր» ՍՊԸ) | 34.10 | 18,991.0 | 16,312.9 | -2,678.1 |
|
|
| 6 | Մ16 | Մ-4-Ոսկեպար-Նոյեմբերյան-Մ6 | Միջպետական | Հանրապետական | Իջևան («Լևոն երկրորդ» ՍՊԸ) | 12.80 | 5,053.4 | 3,348.5 | -1,704.9 |
|
| Նոյեմբերյան («Լևոն երկրորդ» ՍՊԸ) | 46.20 | 19,000.2 | 13,836.6 | -5,163.6 |
| 7 | Մ-4 | Երևան-Սևան-Իջևան-Ադր.սահման Սևան-Ադր.սահման հատված | Միջպետական | Հանրապետական | Սևան (Ծովագյուղ ՍՊԸ) | 5.48 | 5,814.5 | 5,337.7 | -476.8 |
| Միջպետական | Հանրապետական | Դիլիջան («Հաղարծին» ՓԲԸ) | 28.30 | 15,191.4 | 10,171.0 | -5,020.4 |
| Միջպետական | Հանրապետական | Իջևան («Լևոն երկրորդ» ՍՊԸ) | 36.30 | 14,331.2 | 9,496.1 | -4,835.1 |
|  |  | **Ընդամենը** |  |  |  | **319.10** | **141,206.8** | **98,140.5** | **43,066.3** |

Հավելված 3

**Ըստ օրենքի մարզային իսկ Կառավարության որոշմամբ միջպետական ճանապարհների պահպանման համար 2020թ.-ին ընթացիկ ամառային պահպանման համար ավել հաշվարկված կատարողականների վերաբերյալ**

հազ. դրամ

|  |  |  |  |  |  |  |  |
| --- | --- | --- | --- | --- | --- | --- | --- |
| հ/հ | Ավտոճանապարհի անվանումը | Ճանապարհի անվանումը | Տարածաշրջան | Սպասարկվող հատվածի երկարությունը (կմ) | Կատարողական | Որպես մարզային ճանապարհ պայմանագրային գները գումար | Տարբերությունը |
| 1 | Երևան-Արմավիր-Թուրքիայի սահման (թևերով) | Արմավիր-Թուրքիայի սահման | Արմավիր | 1.4 | 2,502.8 | 1,828.0 | -674.8 |
| 1 | 1,058.9 | 884.5 | -174.4 |
| Բաղրամյան | 4 | 4,126.2 | 3,330.0 | -796.2 |
| 2 | Մ3-Սպիտակ-Գյումրի-Թուրքիայի սահման | Գյումրի-Թուրքիայի սահման | Ախուրյան | 3.8 | 2,462.0 |  |  |
| 1.8 | 1,545.8 | 2,513.7 | 967.9 |
| 3 | Մ1-Թալին-Քարակերտ-Թուրքիայի սահման | Քարակերտ-Թուրքիայի սահման | Թալին | 7.7 | 12,870.1 | 1,737.1 | -11,133.0 |
| 9 | 7,261.8 | 9,266.4 | 2,004.6 |
| 4 | Մ2-Կապան-Ծավ-Մ2 | Մ2-Կապան-Ծավ-Մ2 | Մեղրի | 4 | 2,713.2 | 1,405.4 | -1,307.8 |
| 46 | 68,323.8 | 22,632.0 | -45,691.8 |
| Կապան | 10.5 | 7,122.4 | 6,932.5 | -189.9 |
| 30.3 | 45,004.8 | 37,887.1 | -7,117.7 |
|  | **Ընդամենը** |  |  | **119.5** | **154,991.8** | **88,416.8** | **-64,113.0** |

Հավելված 3ա

**Ըստ օրենքի մարզային իսկ Կառավարության որոշմամբ միջպետական ճանապարհների պահպանման համար 2020թ.-ին ընթացիկ ձմեռային պահպանման համար ավել հաշվարկված կատարողականների վերաբերյալ**

հազ. դրամ

| հ/հ | Ավտոճանապարհի անվանումը | Դասակարգումը ըստ նշանակության | | | Տարածաշրջան | Սպասարկվող հատվածի երկարությունը (կմ) | Կատարողականը | Որպես մարզային ճանապարհ պայմանագրային գին | Տարբերությունը |
| --- | --- | --- | --- | --- | --- | --- | --- | --- | --- |
| Ըստ կառավարության որոշման | Ըստ օրենքի պահանջի | Ճանապարհահատված |
| Միջպետական | Մարզային |
| 1 | Երևան-Արմավիր-Թուրքիայի սահման (թևերով) | Միջպետական | Մարզային | Արմավիր-Թուրքիայի սահման | Արմավիր | 2.4 | 445.2 | 322.7 | -122.5 |
| Բաղրամյան | 8.7 | 1,545.6 | 1,020.0 | -525.6 |
| 2 | Մ3-Սպիտակ-Գյումրի-Թուրքիայի սահման | Միջպետական | Մարզային | Գյումրի-Թուրքիայի սահման | Ախուրյան | 5.6 | 2,386.7 | 3,171.8 | 785.1 |
| 3 | Մ1-Թալին-Քարակերտ-Թուրքիայի սահման | Միջպետական | Մարզային | Քարակերտ-Թուրքիայի սահման | Թալին | 19 | 8,799.8 | 5,107.2 | -3,692.6 |
| 4 | Մ2-Անգեղակոթ-Նախիջևանի սահման | Միջպետական | Մարզային | Մ2-Անգեղակոթ | Սիսիան | 4 | 1,745.0 | 937.3 | -807.7 |
| 5 | Մ2-Կապան-Ծավ-Մ2 | Միջպետական | Մարզային | Մ2-Կապան-Ծավ-Մ2 | Մեղրի | 50 | 28,285.0 | 19,200.0 | -9,085.0 |
| Կապան | 40.8 | 18,529.6 | 13,152.6 | -5,377.0 |
|  | **Ընդամենը** |  |  |  |  | **130.5** | **61,736.9** | **42,911.7** | **-18,825.2** |

Հավելված 4

**Ըստ օրենքի դաշտամիջյան սակայն կառավարության որոշմամբ միջպետական ճանապարհների ընթացիկ ձմեռային պահպանման համար 2020թ.-ին հաշվարկված կատարողականներ**

հազ. դրամ

|  |  |  |  |  |  |
| --- | --- | --- | --- | --- | --- |
| հ/հ | Ավտոճանապարհի անվանումը | Ճանապարհահատված | Տարածաշրջան | Սպասարկվող հատվածի երկարությունը (կմ) | Կատարողական |
| Ձմեռային պահպանում | | | | | |
| 1 | Մ2-Անգեղակոթ-Նախիջևանի սահման | Անգեղակոթ-Նախիջևանի սահման | Սիսիան | 15 | 6,543.9 |
| 2 | Մոտեցում նախիջևանի սահմանին Ագարակից | Մոտեցում նախիջևանի սահմանին Ագարակից | Մեղրի | 6.3 | 1,436.0 |
| Ամառային պահպանում | | | | | |
|  | Մոտեցում Նախիջևանի սահմանին Ագարակից | Մոտեցում նախիջևանի սահմանին Ագարակից | Մեղրի | 6.3 | 9,357.4 |
|  | **Ընդամենը** |  |  | **27.6** | **17,337.3** |

Հավելված 5

**Համաձայն օրենքի տեղական իսկ համաձայն կառավարության որոշման հանրապետական նշանակության դասակարգված ավտոճանապարհների 2020թ. ընթացիկ ամառային պահպանման համար հաշվարկված կատարողական**

հազ. դրամ

| հ/հ | Ավտոճանապարհի ավանումը | Ավտոճանապարհի | | Սպասարկման երկարությունը (կմ) | Կատարո  ղականը |
| --- | --- | --- | --- | --- | --- |
| Համարը | Հատվածը |
| 1 | Մ5 - Արմավիր -Արգավանդ -Մարգարա | Հ-15 | Արմավիր -Արգավանդ -Մարգարա | 20.00 | 28,123.2 |
| 2 | Մ1 -Ագարակ (Աշտարակի շրջ.) - Բյուրական-Քարի լիճ | Հ-20 | Մ1 -Ագարակ (Աշտարակի շրջ.) - Բյուրական-Քարի լիճ | 8.65 | 5,690.8 |
| 22.75 | 24,197.5 |
| 3 | Մ6 - Դսեղ -Մարց | Հ-22 | Մ6 - Դսեղ -Մարց | 8.00 | 10,019.9 |
| 4 | Մ3- Գյուլագարակ -Կուրթան-Մ6 | Հ-24 | Մ3- Գյուլագարակ -Կուրթան-Մ6 | 7.50 | 10,287.1 |
| 4.40 | 3,756.3 |
| 5 | Հ28 - Մեղրաձոր - Մարգահովիտ- Մ8 | Հ-27 | Հ28 - Մեղրաձոր - Մարգահովիտ- Մ8 |  |  |
| 6 | Ջրառատ-Մեղրաձոր-Հանքավան | Հ-28 | Ջրառատ-Մեղրաձոր-Հանքավան | 2.00 | 900.6 |
| 30.00 | 37,191.0 |
| 7 | Մոտեցում Արծվաշենին | Հ-30 | Մոտեցում Արծվաշենին | 5.00 | 3,488.9 |
| 8 | Մ6 -Օձուն - Արևածագ - Հ24 | Հ-35 | Մ6 -Օձուն - Արևածագ - Հ24 | 14.80 | 9,161.2 |
| 9 | Մ2 - Արենի - Խաչիկ - Գնիշիկ - Եղեգնաձոր | Հ-40 | Մ2 - Արենի - Խաչիկ - Գնիշիկ - Եղեգնաձոր | 4.40 | 3,139.0 |
| 20.60 | 26,327.5 |
| 10 | Մ2 - Զառիթափ - Նախիջևանի սահման | Հ-42 | Մ2 - Զառիթափ | 9.50 | 11,830.4 |
| 11 | Մ2 - Շաքի-Սիսիան-Դաստակերտ-Ցղունի | Հ-45 | Սիսիան-Դաստակերտ-Ցղունի | 26.25 | 26,908.9 |
| 12 | Մ17 - Շիշկերտ | Հ-47 | Մ17 - Շիշկերտ | 0.00 | 0.0 |
| 13 | Մ2 - Մալիշկա- Մ2 | Հ-52 | Մ2 - Մալիշկա- Մ2 | 7.30 | 10,586.5 |
| 14 | Մ16 - Բաղանիս- Մ16 | Հ-54 | Մ16 - Բաղանիս- Մ16 | 1.20 | 687.7 |
| 4.30 | 5,028.9 |
| 15 | Մ3 - Մուղնի-Օհանավան - Մ3 | Հ-56 | Մ3 - Մուղնի-Օհանավան - Մ3 | 5.30 | 5,415.0 |
| 16 | Մ3 - Արտաշավան-Սաղմոսավան | Հ-57 | Մ3 - Արտաշավան-Սաղմոսավան | 2.00 | 1,716.5 |
| 17 | Ալավերդի-Ջիլիզա-Վրաստանի սահման | Հ-58 | Ալավերդի-Ջիլիզա-Վրաստանի սահման | 28.50 | 35,998.4 |
| 18 | Մ3 - Սարչապետ | Հ-59 | Մ3 - Սարչապետ | 8.20 | 4,830.6 |
| 19 | Մ3 - Մեծավան-Ձյունաշող | Հ-60 | Մ3 - Մեծավան-Ձյունաշող | 11.00 | 14,137.2 |
| 20 | Մ16 - Բերքաբեր | Հ-61 | Մ16 - Բերքաբեր |  | 0.0 |
| 21 | Նոյեմբերյան-Դովեղ | Հ-62 | Նոյեմբերյան-Դովեղ | 3.50 | 2,005.9 |
| 22 | Մ-16 - Կոթի-Բարեկամավան | Հ-63 | Մ-16 - Կոթի-Բարեկամավան | 16.50 | 9,456.2 |
| 1.50 | 1,754.3 |
| 23 | Բերդ-Արծվաբերդ-Չինարի | Հ-64 | Բերդ-Արծվաբերդ-Չինարի | 28.10 | 31,368.0 |
| 4.40 | 4,134.2 |
| 24 | Հ64- Նորաշեն-Մովսես | Հ-65 | Հ64- Նորաշեն-Մովսես | 2.70 | 2,815.8 |
| 25 | Շաղիկ-Արդենիս-Թավշուտ-Մ1 | Հ-66 | Շաղիկ-Արդենիս-Թավշուտ-Մ1 | 6.00 | 8,886.0 |
| 23.00 | 41,360.9 |
| 26 | Ամասիա-Բերդաշեն-Հ66 | Հ-67 | Ամասիա-Բերդաշեն-Հ66 | 17.20 | 30,930.8 |
| 27 | Հ-31 - Փոքր Սարիար-Լոռու մարզի սահման-Սարալանջ-Մ7 | Հ-68 | Հ-31 - Փոքր Սարիար-Լոռու մարզի սահման-Սարալանջ-Մ7 | 18.00 | 26,658.0 |
| 7.00 | 0.0 |
| 28 | Մ6 - Մարց-Աթան | Հ-70 | Մ6 - Մարց-Աթան | 27.50 | 34,735.3 |
| 29 | Թալին-Ցամաքասար-Նոր Արթիկ-Հ75 | Հ-81 | Թալին-Ցամաքասար-Նոր Արթիկ-Հ75 | 7.70 | 3,417.3 |
| 15.40 | 28,323.7 |
| 30 | Հ21 (Արթիկ)-Պեմզաշեն-Մ1 | Հ-83 | Հ21 (Արթիկ)-Պեմզաշեն-Մ1 | 1.50 | 1,412.0 |
| 8.90 | 11,182.9 |
|  | **Ընդամենը** |  |  | **440.6** | **517,863.9** |

Հավելված 5ա

**Համաձայն օրենքի տեղական իսկ համաձայն կառավարության որոշման հանրապետական նշանակության դասակարգված ավտոճանապարհների 2020թ. ընթացիկ ձմեռային պահպանման համար հաշվարկված կատարողական**

հազ. դրամ

| հ/հ | Ավտոճանապարհի ավանումը | Երկարությունը (կմ) | Դասակարգումը ըստ նշանակության | | Սպասարկման երկարությունը, կմ | Կատարո  ղականը |
| --- | --- | --- | --- | --- | --- | --- |
| Ըստ կառավարության որոշման | Համաձայն օրենքի |
| Հանրապետական | Տեղական |
| 1 | Մ5 - Արմավիր -Արգավանդ -Մարգարա | 20 | Հ-15 | Արմավիր -Արգավանդ -Մարգարա | 20.0 | 2,750.0 |
| 2 | Մ1 -Ագարակ (Աշտարակի շրջ.) - Բյուրական-Քարի լիճ | 31.4 | Հ-20 | Մ1 -Ագարակ (Աշտարակի շրջ.) - Բյուրական-Քարի լիճ | 18.0 | 2,470.6 |
| 3 | Մ6 - Դսեղ -Մարց | 13.9 | Հ-22 | Մ6 - Դսեղ -Մարց | 13.9 | 1,845.9 |
| 4 | Մ3- Գյուլագարակ -Կուրթան-Մ6 | 21.1 | Հ-24 | Մ3- Գյուլագարակ -Կուրթան-Մ6 | 16.4 | 4,639.6 |
| 4.7 | 2,089.2 |
| 5 | Հ28 - Մեղրաձոր - Մարգահովիտ- Մ8 | 30.1 | Հ-27 | Հ28 - Մեղրաձոր - Մարգահովիտ- Մ8 | 4.7 | 1,024.1 |
| 6 | Ջրառատ-Մեղրաձոր-Հանքավան | 32 | Հ-28 | Ջրառատ-Մեղրաձոր-Հանքավան | 32.0 | 11,084.8 |
| 7 | Մոտեցում Արծվաշենին | 9 | Հ-30 | Մոտեցում Արծվաշենին | 9.0 | 2,852.1 |
| 8 | Մ6 -Օձուն - Արևածագ - Հ24 | 22.4 | Հ-35 | Մ6 -Օձուն - Արևածագ - Հ24 | 22.4 | 2,974.7 |
| 9 | Մ2 - Արենի - Խաչիկ - Գնիշիկ - Եղեգնաձոր | 70 | Հ-40 | Մ2 - Արենի - Խաչիկ - Գնիշիկ - Եղեգնաձոր | 42.0 | 8,076.6 |
| 10 | Մ2 - Զառիթափ - Նախիջևանի սահման | 9.5 | Հ-42 | Մ2 - Զառիթափ | 9.5 | 2,868.1 |
| 11 | Մ2 - Շաքի-Սիսիան-Դաստակերտ-Ցղունի | 24 | Հ-45 | Սիսիան-Դաստակերտ-Ցղունի | 8.0 | 3,278.4 |
| 18.3 | 6,297.0 |
| 12 | Մ17 - Շիշկերտ | 6.2 | Հ-47 | Մ17 - Շիշկերտ | 0.0 | 0.0 |
| 13 | Մ2 - Մալիշկա- Մ2 | 7.3 | Հ-52 | Մ2 - Մալիշկա- Մ2 | 7.3 | 1,404.5 |
| 14 | Մ16 - Բաղանիս- Մ16 | 6.3 | Հ-54 | Մ16 - Բաղանիս- Մ16 | 6.3 | 1,822.0 |
| 15 | Մ3 - Մուղնի-Օհանավան - Մ3 | 5.3 | Հ-56 | Մ3 - Մուղնի-Օհանավան - Մ3 | 5.3 | 942.9 |
| 16 | Մ3 - Արտաշավան-Սաղմոսավան | 2 | Հ-57 | Մ3 - Արտաշավան-Սաղմոսավան | 2.0 | 355.8 |
| 17 | Ալավերդի-Ջիլիզա-Վրաստանի սահման | 32.5 | Հ-58 | Ալավերդի-Ջիլիզա-Վրաստանի սահման | 28.5 | 3,784.8 |
| 18 | Մ3 - Սարչապետ | 8.2 | Հ-59 | Մ3 - Սարչապետ | 8.2 | 2,653.5 |
| 19 | Մ3 - Մեծավան-Ձյունաշող | 12.8 | Հ-60 | Մ3 - Մեծավան-Ձյունաշող | 12.8 | 4,142.1 |
| 20 | Մ16 - Բերքաբեր | 3.8 | Հ-61 | Մ16 - Բերքաբեր | 3.8 | 918.8 |
| 21 | Նոյեմբերյան-Դովեղ | 3.5 | Հ-62 | Նոյեմբերյան-Դովեղ | 3.5 | 940.5 |
| 22 | Մ-16 - Կոթի-Բարեկամավան | 18 | Հ-63 | Մ-16 - Կոթի-Բարեկամավան | 18.0 | 4,836.6 |
| 23 | Բերդ-Արծվաբերդ-Չինարի | 32.5 | Հ-64 | Բերդ-Արծվաբերդ-Չինարի | 32.5 | 9,808.5 |
| 24 | Հ64- Նորաշեն-Մովսես | 8.8 | Հ-65 | Հ64- Նորաշեն-Մովսես | 8.8 | 2,212.3 |
| 25 | Շաղիկ-Արդենիս-Թավշուտ-Մ1 | 29 | Հ-66 | Շաղիկ-Արդենիս-Թավշուտ-Մ1 | 6.0 | 5,560.2 |
|  | 23.0 | 23,182.8 |
| 26 | Ամասիա-Բերդաշեն-Հ66 | 17.2 | Հ-67 | Ամասիա-Բերդաշեն-Հ66 | 17.2 | 17,336.7 |
| 27 | Հ-31 - Փոքր Սարիար-Լոռու մարզի սահման-Սարալանջ-Մ7 | 29 | Հ-68 | Հ-31 - Փոքր Սարիար-Լոռու մարզի սահման-Սարալանջ-Մ7 | 22.0 | 20,387.4 |
| 7.0 | 2,148.3 |
| 28 | Մ6 - Մարց-Աթան | 29.1 | Հ-70 | Մ6 - Մարց-Աթան | 27.5 | 3,652.2 |
| 29 | Թալին-Ցամաքասար-Նոր Արթիկ-Հ75 | 24 | Հ-81 | Թալին-Ցամաքասար-Նոր Արթիկ-Հ75 | 23.1 | 7,405.9 |
|  | 0.0 |
| 30 | Հ21 (Արթիկ)-Պեմզաշեն-Մ1 | 10.4 | Հ-83 | Հ21 (Արթիկ)-Պեմզաշեն-Մ1 | 10.4 | 8,430.2 |
|  | **Ընդամենը** | **569.3** |  |  | **492.1** | **174,177.1** |

Հավելված 6

**ՀՀ օրենքով դաշտամիջյան ճանապարհները ՀՀ կառավարության որոշմամբ հանրապետական նշանակության դասակարգված ճանապարհների համար 2020 թ.-ի ընթացիկ ամառային պահպանման համար հաշվարկված կատարողականներ**

հազ. դրամ

|  |  |  |  |  |  |  |
| --- | --- | --- | --- | --- | --- | --- |
| հ/հ | Ավտոճանապարհի ավանումը | Երկարու  թյունը (կմ) | Ճանապարհի | | Սպասարկման երկարությունը (կմ) | Կատարո  ղական |
| Համարը | Հատվածը |
| 1 | Մ4 - Ջրաբեր-Հրազդան-Հրազդանի քրեակատարողական հիմնարկ | 6 | Հ-1 | Հրազդան -Հրազդանի քրեակատարողական հիմնարկ | 6.0 | 7,438.2 |
| 2 | Մոտեցում Աղվերանին | 10.6 | Հ-5 | Մոտեցում Աղվերանին | 10.6 | 13,437.6 |
| 3 | Մ2 - Զառիթափ - Նախիջևանի սահման | 14 | Հ-42 | Զառիթափ - Նախիջևանի սահման 14կմ | 9.5 | 11,830.4 |
| 4 | Մ4 - Պարզ լիճ | 9.5 | Հ-73 | Մ4 - Պարզ լիճ | 2.6 | 1,747.7 |
|  | **Ընդամենը** | **40.1** |  |  | **28.7** | **34,453.9** |

Հավելված 6ա

**ՀՀ օրենքով դաշտամիջյան ճանապարհները ՀՀ կառավարության որոշմամբ հանրապետական նշանակության դասակարգված ճանապարհների համար 2020թ.-ի ընթացիկ ձմեռային պահպանման համար հաշվարկված կատարողականներ**

հազ. դրամ

|  |  |  |  |  |  |  |
| --- | --- | --- | --- | --- | --- | --- |
| հ/հ | Ավտոճանապարհի ավանումը | Երկարու  թյունը (կմ) | Ճանապարհի | | Սպասարկման երկարությունը (կմ) | Կատարո  ղական |
| Համա  րը | Հատվածը |
| 1 | Մ4 - Ջրաբեր-Հրազդան-Հրազդանի քրեակատարողական հիմնարկ | 6 | Հ-1 | Հրազդան -Հրազդանի քրեակատարողական հիմնարկ | 6.0 | 1,357.8 |
| 2 | Մոտեցում Աղվերանին | 10.6 | Հ-5 | Մոտեցում Աղվերանին | 10.6 | 2,894.9 |
| 4 | Մոտեցում Նախիջևանի սահմանին | 3.6 | Հ-40 | Մոտեցում Նախիջևանի սահմանին | 2.0 | 334.8 |
| 5 | Մ2 - Զառիթափ - Նախիջևանի սահման | 14 | Հ-42 | Զառիթափ - Նախիջևանի սահման 14կմ | 14.0 | 4,232.6 |
| 6 | Մ4 - Պարզ լիճ | 9.5 | Հ-73 | Մ4 - Պարզ լիճ | 4.5 | 1,202.9 |
|  | **Ընդամենը** | **43.7** |  |  | **37.1** | **10,022.9** |

Հավելված 7

**2020 թ. Կապան, Իջևան և Արմավիր քաղաքների միջով անցնող միջպետական ավտոճանապարհների ձմեռային պահպանման համար ավել հաշվարկված կատարողական (01.01.2020թ.-31.03.2020թ.)**

հազ. դրամ

|  |  |  |  |  |  |  |  |
| --- | --- | --- | --- | --- | --- | --- | --- |
| հ/հ | Քաղաք | Սպասարկվող հատվածի երկարությունը, կմ | Կատարողականը | Քաղաքային երկարությունը, կմ | Քաղաքային ճանապարհների համար հաշվարկված կատարողական | Պետք է հաշվարկվեր 70% | Ավել հաշվարկված կատարողական |
| 1 | Կապան | 49.7 | 18,058.1 | 11.8 | 4,287.4 | 3,001.2 | 1,286.2 |
| 2 | Իջևան | 36.3 | 4,042.7 | 5.6 | 623.7 | 436.6 | 187.1 |
| 3 | Արմավիր | 17.6 | 5,503.9 | 4.1 | 1,282.2 | 897.5 | 384.6 |
| **Ընդամենը** | | **103.6** | **27,604.7** | **21.5** | **5,728.8** | **4,010.1** | **1,718.6** |

**2020 թ. Կապան, Իջևան և Արմավիր քաղաքների միջով անցնող միջպետական ավտոճանապարհների ձմեռային պահպանման համար ավել հաշվարկված կատարողական (16.11.2020թ.-31.12.2020թ.)**

հազ. դրամ

| հ/հ | Քաղաք | Սպասարկվող հատվածի երկարությունը, կմ | Կատարողականը | Քաղաքային երկարությունը, կմ | Քաղաքային ճանապարհների համար հաշվարկված կատարողական | Պետք է հաշվարկվեր 65% | Ավել հաշվարկված կատարողական |
| --- | --- | --- | --- | --- | --- | --- | --- |
| 1 | Կապան | 49.7 | 4,483.0 | 11.8 | 1,064.4 | 691.8 | 372.5 |
| 2 | Իջևան | 36.3 | 1,010.7 | 5.6 | 155.9 | 101.3 | 54.6 |
| 3 | Արմավիր | 17.6 | 1,375.9 | 4.1 | 320.5 | 208.3 | 112.2 |
| **Ընդամենը** | | **103.6** | **6,869.6** | **21.5** | **1,425.6** | **1,001.5** | **424.1** |

**2020 թ. Կապան, Իջևան և Արմավիր քաղաքների միջով անցնող միջպետական ավտոճանապարհների ընթացիկ ամառային պահպանման համար ավել հաշվարկված կատարողական**

հազ. դրամ

|  |  |  |  |  |  |  |  |
| --- | --- | --- | --- | --- | --- | --- | --- |
| հ/հ | Տարածաշրջան | Սպասարկվող հատվածի երկարությունը, կմ | Կատարողականը | Քաղաքային երկարությունը, կմ | Քաղաքային ճանապարհների համար հաշվարկված կատարողական | Պետք է հաշվարկվեր 55% | Ավել հաշվարկված կատարողական |
| 1 | Կապան | 33.4 | 49,609.2 | 9.6 | 14,258.9 | 7,842.4 | 6,416.5 |
| 5.2 | 3,527.3 | 2.2 | 1,492.3 | 820.8 | 671.5 |
| 2 | Իջևան | 32.5 | 11,461.3 | 5.6 | 1,974.9 | 1,086.2 | 888.7 |
| 3 | Արմավիր | 9.4 | 6,821.5 | 2.1 | 1,524.0 | 838.2 | 685.8 |
| 8.2 | 18,286.8 | 2.0 | 4,460.2 | 2,453.1 | 2,007.1 |
| **Ընդամենը** | | **88.7** | **89,706.1** | **21.5** | 21,743.9 | **13,040.6** | **10,669.6** |

Հավելված 8

**Կատարողականներով հաշվարկված գումարներից ավել վճարումների վերաբերյալ**

հազ. դրամ

| հ/հ | Տարածաշրջան/ Կառույցի անվանումը | Պայմանագրային գինը | Կատարողականը | Փաստացի վճարում | Կատարողականի և փաստացի վճարման տարբերությունը | Կապալառու ընկերություն |
| --- | --- | --- | --- | --- | --- | --- |
|
| 1 | Աշտարակ | 145,611.8 | 145,155.4 | 246,143.1 | -30.0 | Ավտոճանապարհային մեքենաներ ՓԲԸ |
| 2 | Էջմիածին | 103,297.4 | 100,957.7 |
| 3 | Գուգարք | 115,934.9 | 112,299.6 | 112,709.9 | -410.3 | Լոռի ՃՇՇ ՓԲԸ |
|  | Քասախ գետի վրայի կամուրջ | 17,280.0 | 17,127.6 | 17,208.0 | -80.4 | «Կամուրջշին» ՓԲԸ |
|  | Ընդամենը | **382,124.1** | **375,540.3** | **376,061.0** | -520.7 | - |

Հավելված 9

**2020 թվականին նորոգման մեջ գտնվող ճանապարհահատվածներ, որոնց պահպանության դիմաց կատարվել են պակաս նվազեցումներ**

հազ. դրամ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ավտոճանապարհի անվանումը | Նորոգվող հատված, կմ | Տարածաշրջան | Նվազեցման ենթակա գումար | | | | Ընդամենը նվազեցման ենթակա | Նվազեցված գումար | Տարբերություն |
| 12.0% | 12.0% | 10.0% | 5.0% |
| Օգոստոս | Սեպտեմբեր | Հոկտեմբեր | Նոյեմբեր 1-15 |
| **Մ4, Երևան-Սևան-Իջևան-Ադր. սահման** | 1.560 | Աբովյան | 357.9 | 2,219.2 | 1,849.4 | 924.7 | 5,351.2 | 3,537.10 | 1,814.1 |
| 6.580 |
| 8.500 |
| **Մ5, Երևան-Արմավիր-Թուրքիայի սահման** | 0.537 | Էջմիածին | 195.1 | 1,008.0 | 840.0 | 420.0 | 2,463.1 | 205.1 | 2,258.0 |
| 1.315 |
| 1.380 |
| 0.700 |
| Ընդամենը |  |  |  |  |  |  | **7,814.3** | **3,742.2** | **4,072.1** |